ועדת הכלכלה, כנסת 20, פרוטוקול מספר 708, 2018-02-27 09:30

איתן כבל: בוקר טוב לכולם.

איתן כבל: היום יום שלישי, פעמיים כי טוב.

איתן כבל: גברתי מנהלת הוועדה, יועץ משפטי, רשמת, דובר, חבריי חברי הכנסת, לפני שאני עובר לסדר היום אני רוצה להזכיר את מה שאנחנו עושים מידי שבוע.

איתן כבל: נמצא כאן חברי חמד.

איתן כבל: כבר הגענו ל-55 הרוגים.

איתן כבל: נכון שזה שיפור לעומת המועד הזה בשנה שעברה שהיו 63 הרוגים.

איתן כבל: פתחנו את השנה והיה נדמה לרגע שברוך השם יש ירידה יותר משמעותית.

איתן כבל: יש ירידה גם עכשיו, אבל היא בתחום ה - - -

חמד עמאר: בחודש ינואר היתה לנו ירידה דרסטית, ובחודש פברואר אנחנו כבר בעלייה.

איתן כבל: נכון.

איתן כבל: בסוף הפערים האלה הם פערים שמראים שהמגמה הולכת להישאר, לצערנו - זו כוונתי.

איתן כבל: כל תאונה היא על כלום, אבל יש תאונות כמו זו שקרתה כאשר משאית עמדה בצד והיתה הרוגה.

איתן כבל: אלו דברים שהם פשוט משגעים, וזה כמעט קורה כל יום.

איתן כבל: שוב, אני קורא לראש הממשלה להקים ועדת שרים שהוא יעמוד בראשה, ולו רק בשביל שזו תהיה הנפת דגל שיתכנסו מאחוריה.

איתן כבל: במעבר חד, ברשותכם, כמדי יום אנחנו עוברים להקראת השיר של הבוקר.

איתן כבל: היום יום שלישי, בשבת נקרא את פרשת "כי תשא", וביום חמישי ושישי נחגוג את חג הפורים.

איתן כבל: היום נקרא את שירו של גיורא פישר.

איתן כבל: פישר נולד בשנת 1951.

איתן כבל: הוא משורר, מורה לתנ"ך ורפתן ישראלי.

איתן כבל: נולד וגדל במושב אביגדור, שם הוא מתגורר עד היום עם אשתו ובניו.

איתן כבל: הוא בעל תואר שני במקרא ושימש כמורה לתנ"ך בבית הספר התיכון בבאר טוביה.

איתן כבל: במקביל לכך החזיק ברפת גדולה.

איתן כבל: כילד וכנער כתב שירים ופזמונים, אך בבגרותו זנח את הכתיבה ושב אליה לאחר שבנו מרום נפל בשנת 2002 בעת פעילות צה"ל בג'נין.

איתן כבל: שיריו של פישר התפרסמו בהליקון ובמוספי הספרות של הארץ וידיעות אחרונות.

איתן כבל: כתב שלושה ספרי שירה כשהאחרון פורסם בשנת 2017.

איתן כבל: "ציון לשבח" - גיורא פישר: אֲנִי חוֹשֵׁב שֶׁמַּגִּיעַ לָנוּ צִיּוּן לְשֶׁבַח.

איתן כבל: לֹא בִּזְכוּת מַשֶּׁהוּ מְיֻחָד שֶׁעָשִׂינוּ וְלֹא בִּזְכוּת מַה שֶּׁאוּלַי עוֹד נַעֲשֶׂה בִּגְלַל הַחֲלוֹמוֹת - מַגִּיעַ לָנוּ.

איתן כבל: הַחֲלוֹמוֹת שֶׁחָלַמְנוּ בַּלַּיְלָה וְכִבִּינוּ בַּיּוֹם.

איתן כבל: בִּגְלַל הַמַּחְשָׁבוֹת שֶׁחָשַׁבְנוּ וְלֹא הֵעַזְנוּ לְהַבִּיט אַחַר כָּךְ בָּרְאִי בִּגְלַל הַדָּבָר הַהוּא שֶׁקָּרָה וְקָבַרְנוּ אוֹתוֹ מִבְּלִי לְהַשְׁאִיר צִיּוּן וּמִבְּלִי לְסַפֵּר לְאִיש כָּל אֵלֶּה - שַׁלְשְׁלָאוֹת בַּרְזֶל עַל רַגְלֵינוּ שֶׁעִם מִשְׁקָלָן אֲנַחְנוּ מַצְלִיחִים בְּכָל בֹּקֶר לְהָרִים אֶת הָרַגְלַיִם, לָלֶכֶת לִפְעָמִים גַּם לִרְקֹד בִּגְלַל זֶה.

איתן כבל: בוקר טוב לכם, ושוב אנחנו עושים את המעבר אל הנושאים שעל סדר היום שלנו.

איתן כבל: אנחנו עכשיו ממשיכים ועוסקים בעניין חוק ההסדרים.

איתן כבל: אני מזכיר לכם שאנחנו עוסקים בפקודת הטלגרף האלחוטי, [נוסח חדש], התשל"ב-1972, מה שאנחנו קוראים חוק ה-WIFI כדי להתאים את עצמנו לקדמה ולמציאות של היום.

איתן כבל: 43 עמודים לפנינו, את רובם סיימנו, ברוך השם.

איתן כבל: בראש ובראשונה, נשארה לנו נקודה אחת מרכזית והיא קודם כל עניין ועדת התדרים.

איתן כבל: שנית, מערכת הביטחון.

איתן כבל: אני רוצה להניח את הדברים על השולחן.

איתן כבל: כיוון שגם נשאלתי, אני רוצה לחדד את העניין.

איתן כבל: ברשותכם, אני רוצה שנבהיר.

איתן כבל: אין לנו כאן איזה עניין מול מערכת הביטחון.

איתן כבל: זה לא ברמות האלה, בוודאי ובוודאי שכשאנחנו מתקנים חוק פעם ב-.

איתן כבל: זה חוק פעם ב-, ואני רוצה להזכיר שמקורותיו הם משנות העשרים, והם מונחים על אדנים של חקיקה משנות העשרים, והחקיקה היסודית המשמעותית נעשתה בתחילת שנות השבעים.

איתן כבל: מאז החוק הזה לא טופל.

איתן כבל: אני לא צריך לחדש לכם כמה עולם התקשורת בכל הנוגע להתפתחות הטכנולוגית שלו עשה את קפיצת המדרגה הכי גדולה שמתקיימת אולי בכל המערכות, והחוק נשאר מאחור.

איתן כבל: כל מה שביקשנו בכל הנוגע למערכת הביטחון הוא שאנחנו לא נכתוב משהו שהוא אות מתה.

איתן כבל: אני אומר שעדיף לא לכתוב.

איתן כבל: האם אני מרמה את עצמי בתוך התהליך הזה?

איתן כבל: חשוב לי שאנשי מערכת הביטחון יקשיבו לי בעניין הזה.

איתן כבל: אני לא בא לרמות את עצמי.

איתן כבל: גם לא ביקשתי להשתלט עליכם או להכתיב לכם, זה לא במקום הזה.

איתן כבל: אני לא יודע איפה אתה תהיה, ואולי אני כן יודע.

איתן כבל: אלה שיבואו אחרינו בוודאי ל-30 - 40 השנים הבאות יצטרכו להתמודד עם מה שאנחנו חוקקנו ועם מה שאנחנו פה התכוונו.

איתן כבל: לכן, הדברים צריכים להיות מונחים על אדני ברזל.

איתן כבל: מה שאני כיוונתי בכל הנוגע למערכת הביטחון הוא שתהיה קריאת כיוון ושזה לא רק יהיה מילים.

איתן כבל: כמו שעשינו בנושא רישוי שירותים לרכב - התמודדנו עם דברים כאלה.

איתן כבל: זה לא שאנחנו לא ידענו להתמודד.

איתן כבל: מערכת הביטחון הלכה איתנו בעניינים האלה לגמרי בשיתוף פעולה מלא, וכך אנחנו רוצים שהדברים גם יהיו הפעם.

איתן כבל: אני מבין שעדיין לא סיימתם את ההידברות הפנים ממשלתית.

איתן כבל: אנא, סיימו אותה.

איתן כבל: אנחנו נמצאים בכל זאת תחת סד זמנים מאוד מאוד הדוק.

עיסאווי פריג': מה המחלוקות?

איתן כבל: זה לא שיש מחלוקת, אלא זה איך ייכתב.

<איתי עצמון: מדובר על הפעלת סמכויות פיקוח כלפי מערכת הביטחון.

חמד עמאר: האם הם דנים ביחד בכלל על נוסח חדש?

חמד עמאר: לא הבנתי את העמדה שלהם.

איתן כבל: אנחנו רוצים שזה יהיה ישר, מי אחראי, מי זה, סמכות של מי.

איתן כבל: לא ביקשנו שאנחנו נהיה הסמכות, אלא שנדע בדיוק.

איתן כבל: זה לא ככה - עשיתי לפרוטוקול דמות של מאחורי הראש.

איתן כבל: בבקשה, דנה.

<דנה נויפלד: אנחנו כרגע לא נדון בסעיף.

<דנה נויפלד: יש כרגע סעיף שהוא שנוגע לפיקוח על מערכת הביטחון.

<דנה נויפלד: קיבלנו הערות מהייעוץ המשפטי של הוועדה ויו"ר הוועדה, ואנחנו רוצים להשלים את הדיון הפנים ממשלתי בעקבות ההערות של הוועדה ושל היועץ המשפטי של הוועדה.

<דנה נויפלד: לכן, היום זה לא יידון.

איתן כבל: בואו נסיים את התדרים.

<לאה ורון: אולי כדאי להזכיר שהישיבה בנושא תתקיים ביום ראשון אחר הצהריים.

<לאה ורון: אנחנו מצפים מנציגי משרדי הממשלה לקבל נוסח מעודכן ומתוקן.

<עומר בבלי: עומר בבלי, הלשכה המשפטית במשרד הביטחון.

<עומר בבלי: אנחנו כמובן נעשה את העבודה הפנים ממשלתית, אבל בעינינו הנוהל של הגנת הסביבה כפי שהוא עכשיו מנוסח בחוק הוא כן עונה על הצרכים.

<עומר בבלי: אנחנו לא נפתח את זה היום.

איתן כבל: לא היית בדיון.

איתן כבל: התווכחנו, וזה ויכוח לגיטימי - זה בסדר גמור.

איתן כבל: הוא לא עונה.

איתן כבל: אם הוא היה עונה אז לא היתה לנו בעיה.

איתן כבל: אנחנו לא באים ממקום שאנחנו לא יודעים להתכתב עם מערכת הביטחון.

איתן כבל: לא היית בדיון הקודם שהיה דיון מקצועי.

<עומר בבלי: עודכנו בנושא.

איתן כבל: יש הבדל בין לקבל עדכון לבין לבוא ולהתייחס, לכן אמרנו את הדברים האלה.

איתן כבל: אין לנו שום בעיה.

איתן כבל: שבו בתוככם.

איתן כבל: תביאו לנו את ההצעה המיטבית.

איתן כבל: מקסימום נצטרך לקבל פה החלטה בוועדה לכאן או לכאן, וגם את זה אנחנו יודעים לעשות.

איתן כבל: בסדר?

איתן כבל: תודה.

איתן כבל: אנחנו בסעיף 9 (14).

איתן כבל: קודם כל, תגידו מילה.

איתן כבל: נושא התדרים הוא אחד הנושאים היותר חשובים ומרכזיים.

איתן כבל: תדר הוא משאב מוגבל מאוד מאוד מאוד.

איתן כבל: קודם כל, יש את צה"ל.

איתן כבל: צה"ל הוא מאוד מאוד פעיל.

איתן כבל: מערכת הביטחון היא מאוד פעילה והיא שואבת חלק ניכר מזה.

<מימון שמילה: זה הרבה יותר מצומצם מנדל"ן.

איתן כבל: בדיוק.

איתן כבל: תחשבו על זה כאל נדל"ן באזור הביקוש הכי קשה שיש, כמו למשל, אזור התעשייה של כפר קאסם שיש עליו ביקוש.

איתן כבל: אי אפשר שלא.

איתן כבל: מ-100 שקל לחודש, זה עכשיו מיליונים.

עיסאווי פריג': אנחנו מסודרים, בלי עין הרע.

<דוד אלימלך: באנלוגיה לנדל"ן, אתה יכול לבנות גורדי שחקים, רבי קומות.

<דוד אלימלך: בספקטרום אתה לא יכול.

איתן כבל: נכון.

<רעיה עדני: באנלוגיה לנדל"ן, גם שם יש את הקריה באמצע.

עיסאווי פריג': למה התדר הזה הוא מצרך נדיר?

עיסאווי פריג': החלל הוא מלא.

איתן כבל: אנשי המקצוע יסבירו את זה עכשיו.

<דנה נויפלד: החלל מלא, אבל הוא הולך לכיוון אחד.

<דנה נויפלד: אם תרצו את ההסבר ההנדסי על התדר המוגבל אז מוני ייתן.

<דנה נויפלד: כמו שאמרו פה, התדר הוא משאב ציבורי מוגבל, ולכן מי שמועיד אותו ומקצה אותו זה ועדת התדרים.

<דנה נויפלד: הועדה זה לטווח ספקטרום מסוים.

<דנה נויפלד: פורסים את העוגה לפרוסות.

<דנה נויפלד: מחלקים את הפרוסה לעוגות ואומרים כל פרוסה למה היא מיועדת, ואחר כך בתוך הפרוסה לאיזה שימוש התדר המיועד, ואחר כך בתוך אותה פרוסה מקצים באופן ספציפי.

<דנה נויפלד: זאת אומרת, אם יש יעוד מסוים לשימוש של נהגי מוניות אז בטווח תדרים מסוים, ואחר כך ההקצאה היא לנהג מונית פרטנית.

<דנה נויפלד: לכל נהג מקצים תדר ספציפי.

<דנה נויפלד: ועדת התדרים היא זו שמועידה, ואחר כך היא מאצילה את סמכותה להקצות באופן פרטני לשימושים אזרחיים ולשימוש צבאיים.

<דנה נויפלד: בגלל שלתדר יש משמעויות בכל מיני תחומים, הוועדה מורכבת מאותם אנשי מקצוע שרלוונטיים להועדה ולהקצאה של תדרים, בעיקר להועדה שלה.

<דנה נויפלד: זו ועדה מקצועית.

<דנה נויפלד: מעבר להוראות שמדברות על ועדת התדרים יש גם הוראות שמתייחסות לוועדה העליונה שהיא ועדה שמורכבת ממנכ"לים, ואליה מובאים נושאים מסוימים להכרעה.

<דנה נויפלד: אנחנו מיד נפרד.

איתן כבל: היא גם ערעורים?

איתן כבל: סוג של.

<דנה נויפלד: כן, סוג של השגה וערעור.

<דנה נויפלד: אנחנו תיכף נסביר על זה כשנצלול לתוך הסעיפים.

איתן כבל: עיסאווי, כשאתה שומע פה בדיונים ובוויכוחים, ואתה זוכר את השכן שלך מאזור התעשייה המקביל - - -

עיסאווי פריג': גם כשאנחנו מדברים על תדרים, זה כולל את כל מה שקיים בגלי האתר.

איתן כבל: נכון.

איתן כבל: מה העניין?

איתן כבל: הרי כל אחד בא ויש לו את הפס שלו שעליו הוא משדר.

איתן כבל: לפעמים אתה נוסע באוטו שלך ואתה שומע משהו אחר.

איתן כבל: מישהו משתלט לך.

<דנה נויפלד: זה הפרעות.

איתן כבל: ברור.

איתן כבל: זו דוגמה מצוינת.

איתן כבל: היה כאן דיון וויכוח שהיית בו.

איתן כבל: לרדיו אזורי יש תחומים והתדר שלו מוגבל לאזורים מסוימים.

איתן כבל: הוא אומר לך: מותר לך מפה עד לפה.

איתן כבל: כל אחד מנסה להרחיב את התדר שלו.

עיסאווי פריג': מי אחראי על הסנקציה ועל האכיפה?

איתן כבל: משרד התקשורת.

עיסאווי פריג': יש מערכת אכיפה?

איתן כבל: עכשיו בדיוק מסדרים את זה , על זה מדברים.

<מימון שמילה: יש, אבל אנחנו הולכים לשדרג אותה ולעשות אותה טובה יותר.

<מימון שמילה: זה מהות ההצעה.

עיסאווי פריג': נניח ואני מקבל רישיון לרדיו אזורי ויש לי טווח אזור.

<מימון שמילה: אתה מקבל אישור להקים אנטנה במקום מסוים, ואיזה כיוון תהיה האנטנה כי אתה צריך לשדר לאזור שאליו קיבלת זיכיון.

<מימון שמילה: כדי שלא תחצה את הכיוון גם אומרים לך באיזה הספק תשדר.

<מימון שמילה: אנחנו אוכפים את זה.

<מימון שמילה: במסגרת ההנחות שנתנו לאגרות לבעלי הרישיונות והרדיו הם מחויבים היום להרכיב מערכת שמנטרת ולשלוח לנו את זה למשרד ב-IP כדי שנראה את זה און-ליין.

עיסאווי פריג': נגיד בשטחים או ברשות?

<מימון שמילה: ברשות יש סיפור שהוא סיפור קשה כי שם כמעט כל חמולה וכל משפחה מקימה רדיו משלה.

<מימון שמילה: אנחנו בתיאום עם המתפ"ש וכוחות צה"ל כל פעם צריכים לבוא בהידברות, קודם כל, עם הרשות הפלסטינית והתקשורת שם כדי שהם יטפלו בבעיות הללו.

<מימון שמילה: כשהם לא עושים וכשזה מזיק מאוד מבחינה ביטחונית או אזרחית, לדוגמה, בדוגמא ששאול מופז היה שר התחבורה לא היו נחיתות בנתב"ג הרבה פעמים בגלל רדיו פיראטי בתוך המדינה מסוג כזה וגם מהרשות הפלסטינית, היו פעולות לא מעטות.

<מימון שמילה: אנחנו עושים את הדברים בשיתוף עם הצבא.

עיסאווי פריג': איתן, אני מסובב את הרדיו ויש עוד עשרים תחנות רדיו.

<מימון שמילה: זה בעיה, גם אני נוסע ב-443.

עיסאווי פריג': יש לנו את רדיו א-שאמס בצפון והוא מורשה לשדר עד אום אל-פחם, ואני שומע אותו בכפר קאסם.

<מימון שמילה: רדיו א-שאמס - אני לא מציע לפתוח סוגיות כשאנחנו נמצאים בהליכי פיקוח.

<מימון שמילה: יש לנו איתם היום סשן פתוח.

עיסאווי פריג': אני רוצה רדיו אחר שישלים.

עיסאווי פריג': אני רוצה תחנה אזורית נוספת לדרום, אני לא מסתיר.

איתן כבל: צודק.

איתן כבל: עיסאווי, פתחת עכשיו תיבת פנדורה.

איתן כבל: הוא מנהל קרב על זה.

איתן כבל: אנחנו מחכים שאוה תקים אותה.

איתן כבל: לא סתם אמרתי "אוה", אוה התחייבה.

עיסאווי פריג': לא, לא.

עיסאווי פריג': שי באבד התחייב ויש היתכנות כלכלית, לפני אוה.

איתן כבל: עוד יותר טוב.

איתן כבל: אני הייתי בקטע של אוה.

עיסאווי פריג': אני הייתי כששי באב"ד היה מנהל הרשות.

<איתי עצמון: חשוב גם להזכיר שזו הסדרה ראשונה מפורטת של הקצאת תדרים והועדת תדרים על ידי ועדת תדרים, הנושא היום מוסדר באופן מאוד מאוד מצומצם.

<דנה נויפלד: לא רצינו להיכנס לזה, אבל אם הוועדה רוצה הרחבה אז היום פועלת ועדת תדרים ויש ועדת תדרים עליונה.

<דנה נויפלד: היא פועלת מכוח החלטות ממשלה שהן החלטות ישנות שמתגלגלות כבר משנות החמישים ואילך.

<דנה נויפלד: לכן, ראוי ונכון להסדיר את זה בחקיקה.

<דנה נויפלד: לכן, אנחנו מביאים את החקיקה הזו לפניכם היום.

איתן כבל: חברים, בואו נתחיל.

<אורנן שטיינברג: אורנן שטיינברג, הלשכה המשפטית במשרד התקשורת.

<אורנן שטיינברג: "אחרי סעיף 5ג יבוא: "פרק ה': הועדת תדרים והקצאת תדרים"; (15) בסעיף 5ד - (1) במקום כותרת השוליים יבוא "שימוש בתדר בהתאם להועדה והקצאה"; (2) בסעיף קטן (א), במקום "שקיבל מאת הגוף שהממשלה הסמיכה כאמור בסעיף קטן (ג)", יבוא "שקיבל מאת ועדת התדרים לפי פרק זה"; (3) בסעיף קטן (ב), הסיפה החל במילים "אך לא יחולו" - תימחק; (4) סעיף קטן (ג) - בטל; "

<איתי עצמון: מה מהות התיקונים האלה?

<דנה נויפלד: למעשה, התיקונים האלה הם בהתאמה לפרק שתיכף נקריא עכשיו והם מעגנים למעשה את הסמכות של ועדת התדרים להיות זו הגורם המקצה את התדרים.

<דנה נויפלד: כרגע, כמו שאמרתי, זה מתבסס על החלטות ממשלה שהממשלה העבירה את סמכותה, אבל מעתה זה יהיה ועדת התדרים.

<איתי עצמון: אני חושב שכדאי לשקול להגדיר מהי הועדה לעניין הזה.

<יעל מלם יפה: היא מוגדרת, יש הגדרה, קיימת היום בסעיף 1 לפקודה: הועדת תדרים והקצאת תדרים, סעיף 1 הקיים היום.

<מימון שמילה: אגב, זה מינוחים שאנחנו נצמדים לכללים בין-לאומיים של - - -

<איתי עצמון: "הועדת תדרים - ייעוד תחום של תדרי רדיו לשימושים ולשירותים שונים".

<איתי עצמון: זו הגדרה שרלוונטית גם היום.

<דנה נויפלד: כן.

<דנה נויפלד: למעשה, מקצים את הפרוסה לשימוש מסוים.

<מימון שמילה: הועדה - אנחנו מסמנים תחומים.

<מימון שמילה: ועדת התדרים שהיא ועדה מקצועית מסמנת תחומי תדר.

<מימון שמילה: לדוגמה, לתחום הסלולר תחום ה-900 מגה הרץ, ואחר כך אחרי שהוועדה מאשרת, הצוות המקצועי עושה מכרזים, חלוקה פרטנית.

<מימון שמילה: אותו דבר מוניות או בצבא.

<מימון שמילה: אומרים שתחום מסוים, ואני לא אגיד אותו, הוא מיועד לשימושים צבאיים, ובתוך הצבא ראש ענף - - - בצבא מחלק לגדוד שריון את התדר הזה ולגדוד תותחנים את התדר האחר.

<מימון שמילה: זה ההבדל בין ההועדה, ומה שהוא עושה בפועל, החלוקה, זו ההקצאה.

<מימון שמילה: זה שני מושגים.

איתן כבל: יש הערות לפסקאות 14?

<איתי עצמון: 15 - כפי שהוקראו?

איתן כבל: תודה.

איתן כבל: מי בעד?

איתן כבל: בעד – פה אחד.

איתן כבל: אושר.

<אורנן שטיינברג: " (16) אחרי סעיף 5ד יבוא:..." - פה בהמשך לשיחה עם היועץ המשפטי של הוועדה הוכנסו תיקוני נוסח קלים.

<איתי עצמון: זה תיקוני נוסח שיש בהם מהות כמובן, זה לא תיקוני נוסח.

<אורנן שטיינברג: ברור.

<אורנן שטיינברג: "מינוי ועדת התדרים 5ה.

<אורנן שטיינברג: תוקם ועדה להועדת תדרים ולהקצאת תדרים, בת שמונה חברים, והם:.

<אורנן שטיינברג: ."

<איתי עצמון: כלומר, לא שר התקשורת ימנה, אלא היא למעשה תוקם, וכל גורם ימנה חבר מטעמו?

<דנה נויפלד: נכון.

<יערה למברגר: חשוב להגיד שהוועדה לא כפופה לשר, ולכן גם תיקון הנוסח הזה בא לבטא את מה שהמשרד התכוון מלכתחילה.

<יערה למברגר: זאת אומרת, אין צורך שהשר - - -

<קריאות: ימנה.

איתן כבל: אני הבנתי את הסעיף שהשר מכריז על הקמת הוועדה.

<דנה נויפלד: עכשיו החוק מכריז.

איתן כבל: יפה.

<יערה למברגר: זה עוד יותר מבהיר שזה לא - - -

איתן כבל: אז למה השר?

<איתי עצמון: זה לא מתוקן.

איתן כבל: אני רואה תיקונים נוספים.

<יעל מלם יפה: הוא מקריא אחרי התיקון.

<מימון שמילה: זה לא תיקון סמנטי, זה תיקון מהותי.

איתן כבל: זה אחד התיקונים היותר דרמטיים שראיתי לאחרונה בסמכויות בחקיקה.

<איתי עצמון: נכתוב שתוקם ועדה, וכל גורם ימנה את הנציג מטעמו.

איתן כבל: יש לו את הנציג מטעמו, בסדר גמור.

איתן כבל: האמת, זה גם הגיוני.

<אורנן שטיינברג: "(1) עובד משרד התקשורת האחראי על ניהול תדרי רדיו במשרד התקשורת, הממונה הישיר שלו, או סגנו של הממונה האמור, והוא יהיה יושב הראש שמינה;"

<איתי עצמון: מכיוון שהנוסח שאתה מקריא הוא לא הנוסח שנמצא בפנינו, אני מבקש להקריא את הנוסח שבפני הוועדה, ולאחר מכן אפשר לתקן, בסדר?

<דנה נויפלד: בסדר.

<דנה נויפלד: תקריא את הנוסח שהיה הכחול.

<איתי עצמון: אפשר להקריא מהנוסח שנשלח לקראת הדיון בוועדה ביום ראשון, אבל לציין את התוספות אם יש.

<אורנן שטיינברג: " (1) מנהל היחידה האחראי על ניהול תדרי רדיו במשרד התקשורת, הממונה הישיר שלו, או סגנו של הממונה האמור, והוא יהיה יושב הראש;".

<אורנן שטיינברג: אקריא עכשיו את התיקון?

<איתי עצמון: תגיד מה השינוי, כן.

<אורנן שטיינברג: במקום "מנהל היחידה", אנחנו רוצים שזה יהיה עובד משרד התקשורת - -

<דנה נויפלד: - - האחראי על ניהול תדרי רדיו.

<אורנן שטיינברג: נכון, ואז הממונה הישיר שלו או סגנו של הממונה האמור, והוא יהיה היושב ראש שמינה השר.

עיסאווי פריג': איתן, אם זה מצרך כל כך חשוב, אתה מאריך את המשפט ומגיע למינוי השר.

איתן כבל: לא, ההיפך.

איתן כבל: אני אסביר.

איתן כבל: יש כאן דרמה גדולה בחקיקה.

איתן כבל: תמיד הריב הוא מי מקים את הוועדה, למשל.

איתן כבל: הוא יכול לא להקים אותה מאינטרסים כאלה ואחרים.

איתן כבל: כמו בעניינים אחרים שנוגעים לנושאים אחרים, כשאתה נותן סמכות לשר להקים גוף כלשהו הוא מתעכב מסיבותיו.

איתן כבל: אתה מכיר כמה בג"צים כבר נהיו על דברים כאלה או על דברים מהסוג הזה.

איתן כבל: פה זה ללא מגע יד אדם.

<דנה נויפלד: לא, יש מגע יד אדם.

איתן כבל: בוודאי, אבל החוק הוא זה שמקים את הוועדה.

איתן כבל: כל גורם ממנה בעצמו.

<איתי עצמון: יש הרבה מודלים כאלה בחקיקה, זה מאוד מקובל.

איתן כבל: החוק עכשיו לוקח, וכל גוף, אם זה משרד הביטחון או כל אחד אחר, צריך לתת את האנשים שלו.

איתן כבל: זה לא מרוח הקודש.

איתן כבל: בסוף מישהו צריך לשלוח אותם לשם.

איתן כבל: הכוונה פה היא לפי הרשימה כשמדובר באנשי המקצוע, וכל אחד בתחומו במשרד הרלוונטי.

איתן כבל: לדעתי, זה בסדר גמור.

איתן כבל: זה יותר טוב אפילו.

<אורנן שטיינברג: "(2) בעל תפקיד בכיר במשרד התקשורת בתחום ניהול תדרי רדיו;" - אנחנו מבקשים לשנות את "בעל תפקיד בכיר" לעובד משרד ראש התקשורת שהוא בעל תפקיד בכיר בתחום ניהול תדרי רדיו שמינה השר.

<אורנן שטיינברג: "(3) שני חברים בעלי תפקידים בכירים באגף התקשוב בצבא הגנה לישראל, שימונו לפי המלצת שר הביטחון;" - אנחנו מבקשים שזה יהיה שני עובדים בצבא ההגנה לישראל שהם בעלי - - -

<קריאות: הם לא עובדים.

<דנה נויפלד: שני בעלי תפקידים.

איתן כבל: שני בעלי תפקידים.

<אורנן שטיינברג: בסדר גמור.

<אורנן שטיינברג: שני בעלי תפקידים בכירים באגף לתקשוב בצבא ההגנה לישראל שמינה שר הביטחון.

איתן כבל: הנחת היסוד היא שאלו יהיו אנשי קבע - לא? אין הכרח.

<איתי עצמון: לא מגבילים את שיקול הדעת.

איתן כבל: בסדר.

<אורנן שטיינברג: "(4) בעל תפקיד בכיר במשטרת ישראל בתחום התקשוב, הקשר והאלקטרוניקה, שימונה לפי המלצת השר לביטחון הפנים;" - אנחנו מבקשים לשנות את זה: בעל תפקיד בכיר במשטרת ישראל בתחום התקשוב, הקשר והאלקטרוניקה שמינה השר לביטחון הפנים.

<אורנן שטיינברג: "(5) בעל תפקיד בכיר במשרד התחבורה והבטיחות בדרכים, שימונה לפי המלצת שר התחבורה;" - נבקש שזה יהיה עובד משרד התחבורה והבטיחות בדרכים שהוא בעל תפקיד בכיר שמינה שר התחבורה והבטיחות בדרכים.

<אורנן שטיינברג: "(6) בעל תפקיד בכיר בשירות הביטחון הכללי, שימונה לפי המלצת ראש שירות הביטחון הכללי;" - גם פה אתם חושבים שזה יישאר בעל תפקיד או שפה זה יכול להיות עובד?

<קריאה: זה יכול להיות עובד.

<איתי עצמון: אני לא בטוח שצריך להיכנס לזה.

<איתי עצמון: בעל תפקיד בכיר בשירות הביטחון הכללי שימנה ראש השירות.

איתן כבל: למה לך להיכנס?

איתן כבל: בעל תפקיד בכיר.

איתן כבל: אתה לא ההסתדרות הכללית שאתה קובע עכשיו מערכות יחסי עבודה.

<דנה נויפלד: אין בעיה, יהיה בעל תפקיד בכיר.

<אורנן שטיינברג: אוקיי.

<אורנן שטיינברג: "(7) בעל תפקיד בכיר באגף הממונה על התקציבים במשרד האוצר, שימונה לפי המלצת שר האוצר.

<אורנן שטיינברג: " - אנחנו נבקש שזה יהיה עובד אגף התקציבים במשרד האוצר שמינה שר האוצר.

איתן כבל: בסדר, אוקיי.

איתן כבל: הערות, תוספות, שינויים, הסתייגויות?

איתן כבל: תודה.

איתן כבל: בעד – פה אחד

איתן כבל: אנחנו מאשרים את סעיף 5ה עם כל השינויים, תוספות, תיקונים.

איתן כבל: תודה, אושר.

<אורנן שטיינברג: " סמכויות ועדת התדרים 5ו.

<אורנן שטיינברג: (א) ועדת התדרים תהיה אחראית על הועדת תדרים והקצאת תדרים.

<אורנן שטיינברג: (ב) ועדת התדרים תפעיל את סמכויותיה כאמור בסעיף קטן (א), ובשים לב, בין השאר לאלה:" פה אנחנו מבקשים בהמשך לשיחה עם הייעוץ המשפטי של הוועדה שאחרי "כאמור בסעיף קטן (א)", יבוא : ובהתאם למדיניות הממשלה בשים לב, בין השאר, לאלה.

איתן כבל: כן, זה נותן לזה יותר פוקוס.

איתן כבל: זה עוזר בבג"צים, זה יכול לעזור.

<אורנן שטיינברג: אני אקריא את הסעיף ואז אצביע על התיקון המוצע.

<אורנן שטיינברג: "(1) צורכי המגזר האזרחי וכוחות הביטחון בכל הנוגע לשימוש.

<אורנן שטיינברג: . ."

איתן כבל: מה זה "מגזר אזרחי"?

איתן כבל: אני מבין מה אתם אומרים פה - צורכי המשק האזרחי.

<מימון שמילה: שימושים מסחריים, כי רוצים להבחין את זה מהביטחון כי גם הביטחון זה אזרח.

איתן כבל: אני מבין, אני מחפש את המילה הנכונה.

איתן כבל: כי "מגזר" זה עושה את זה עוד יותר צר, זה גוזר את זה מדי.

<יערה למברגר: אולי הנסחות של הכנסת יכולה לעזור לנו.

<איתי עצמון: יכול להיות.

<איתי עצמון: צריך לבדוק בחקיקה מה המונחים המקובלים, אבל הכוונה ברורה.

איתן כבל: אוקיי, בואו נשאיר את זה לנסחות.

איתן כבל: "החברה האזרחית" זה גם מצומצם.

איתן כבל: הכוונה היא ברורה וזה שזה כל המערכת שהיא איננה צבאית או ביטחונית צבאית.

<יעקב סיוון: יעקב סיוון, ראש אגף אלקטרוניקה ניווט מכ"ם, רשות שדות התעופה.

<יעקב סיוון: אני חושב שצריך פה להגדיר גם גופים כמו רשות שדות התעופה שצריכה להיות להם רציפות תפקודית גם בשעת חירום.

<יעקב סיוון: זאת אומרת, התפקוד של השדה.

<יעקב סיוון: צריך להביא בחשבון בהכנה שבצורכי האזרחי, לפחות ברשות שדות התעופה שהוא גוף ציבורי לכל דבר, אבל גם בשעת חירום הוא צריך להמשיך ולתת מענה וצריכה להיות לו רציפות תפקודית גם בשעת חירום.

איתן כבל: זה ברור כשמש לאור הירח.

איתן כבל: למה צריך לתת לזה כאן הועדה מיוחדת?

<יעקב סיוון: כי לא הדין של רשות שדות התעופה או ניהול שדות התעופה - - -

איתן כבל: אגיד לך ממה אני מוטרד - כל אחד עם ההועדה שלו.

איתן כבל: אתה יודע כמה הועדות יש לנו פה בתוך המערכות האלה?

איתן כבל: ההבדל בינינו הוא שאתה בא מתוך המערכת ועולמך הוא בדין, ואני חס וחלילה לא אומר את זה בביקורת.

איתן כבל: לא כולם פה.

איתן כבל: לכל אחד יש בשעת חירום את הסיפור שלו ולמה הוא.

<יעקב סיוון: זה מה שאני אומר, לא הדין של רשות שדות התעופה - - -

איתן כבל: אבל זה משפט שאחרים גם משתמשים בו.

איתן כבל: זה מה שיפה בזה - שכל אחד בשרשרת ההסברים עובר מדרגה ואומר שזה לא דומה לזה.

איתן כבל: אני לא חושב שאנחנו צריכים, אלא אם כן אנשי המקצוע או המשפטנים יאמרו לי או שהם יחשבו לנכון - - -

<יעל מלם יפה: הוועדה היא ועדה מקצועית.

<יעל מלם יפה: בשל כך היא מורכבת מכל הגורמים הרלוונטיים והיא שוקלת את השיקולים.

<יעל מלם יפה: חזקה עליה שהיא שוקלת את השיקולים של כל הצרכים.

איתן כבל: אבל הוא לא דיבר על העניין הזה פה, הוא רוצה ייעודיות בסעיפים האלה על רשות שדות התעופה.

<מימון שמילה: בסוף גם צבא, גם רשות שדות התעופה, גם חברת החשמל יש לה רשתות שצריכים אותה בעת חירום.

<מימון שמילה: כשוועדת התדרים יושבת ומתכנסת, רון חובב שהוא הנציג שלכם בוועדה הוא יודע להדגיש שלדוגמה תחום המכ"מים שזה מאוד חשוב שיעבוד גם בחירום, נקבל עליו הגנות עד כדי שאנחנו לא מכניסים מערכות צבאיות לפעול כדי שהמכ"מים יעבדו גם בחירום.

<מימון שמילה: הדבר הזה נלקח בחשבון בצוות המקצועי ודנים בדברים האלה ברחל בתך הקטנה.

<מימון שמילה: יש מי שעושה את זה, ועושים את זה כמו שצריך.

<מימון שמילה: לא צריך את זה בחקיקה כי בסוף זה להיכנס לעבודה המקצועית, וזו בדיוק המהות של ועדת התדרים.

<יעקב סיוון: אנחנו בקשר טוב מאוד עם - - -

איתן כבל: בקשתך נדחתה.

איתן כבל: היא התקבלה, השדרוג שרצית - - -.

איתן כבל: בכל מקרה יש מענה בחקיקה הקיימת לדרישות שלך.

<איתי עצמון: יש מענה בסעיף.

<יעקב סיוון: אגב, זה אינטרס של המחוקק, לא שלי.

<יעקב סיוון: באמת שלא, - - - שאני בפנים.

איתן כבל: בסדר גמור.

איתן כבל: תודה, יקירי.

<אורנן שטיינברג: כמו שהיושב-ראש הצביע עליו, יש לנו את ההבחנה בין אזרחי וכוחות הביטחון, בין הצרכים של שני הגופים האלה.

<אורנן שטיינברג: אנחנו חושבים שזה צריך לבוא לידי ביטוי בסעיף.

<אורנן שטיינברג: במקום סעיף אחד שהוא מאגד את שניהם ביחד: צורכי המגזר האזרחי וכוחות הביטחון, אנחנו מציעים שאחד זה יהיה צורכי המגזר האזרחי ומימוש הפוטנציאל הנוגע לשימוש תדרים שזה אזרחי, ואז באמת משאירים צורכי כוחות הביטחון בכל הנוגע - - -

<איתי עצמון: לא הבנתי מה זה "מימוש הפוטנציאל".

איתן כבל: אני הבנתי.

איתן כבל: הוא אולי לא מבין מה שהוא אמר, אבל אני כן הבנתי.

איתן כבל: הוא שאל אותו והוא עשה פנים, הוא נתקע כזה.

איתן כבל: מימיקה היא גם לפרוטוקול.

איתן כבל: לדעתי, השוק האזרחי הוא כל הזמן שוק מתפתח וכל הזמן נכנסים עולמות תוכן חדשים שלא חשבת עליהם כשאתה כתבת את החקיקה.

איתן כבל: הכוונה היא גם לפוטנציאל שכל הזמן מתחדש, לא תחזור כל הזמן לאחור.

<איתי עצמון: אבל זה חלק מהצרכים, לא?

<איתי עצמון: אני רוצה להבין מה אנחנו מוסיפים.

איתן כבל: לדעתי, זה חידוד.

<מימון שמילה: שוב, שוועדת התדרים שהיא ועדה מקצועית, לפעמים כשגוף מסוים בא ומבקש את התדר למחר בבוקר למערכת שהוא מכין, הוא לא תמיד מסתכל בראייה ארוכת טווח.

<מימון שמילה: במשרד התקשורת יש ועדת מכרזים וגם האוצר איתנו ואנחנו יושבים על דור 5.

<מימון שמילה: אנחנו צריכים למפות מה יהיו הצרכים בדור 5, ולא להסתכל רק שלוש שנים קדימה אלא להסתכל 10 - 15 שנים, ו צריך להסתכל מה הפוטנציאל.

<מימון שמילה: לפני שאנחנו משעבדים תדר למערכת מסוימת אנחנו מסתכלים מה האופק באירופה.

<איתי עצמון: אבל זה לא מימוש הפוטנציאל.

<איתי עצמון: מה שאתה אומר הוא שזה צורכי המגזר האזרחי.

<מימון שמילה: להתחשב בגידול העתידי או בפוטנציאל העתידי של העולם האזרחי.

איתן כבל: כן, זה מה שאני התכוונתי.

<רעיה עדני: - - - טכנולוגיה עתידי, זה לא צורך של מגזר אזרחי.

<איתי עצמון: אני לא בטוח שהניסוח הזה מבטא את מה שאתם אומרים.

<איתי עצמון: אני רוצה להבין.

<איתי עצמון: כשאנחנו כותבים בחקיקה ראשית את הדברים האלה צריך להבין למה.

<איתי עצמון: אם כותבים: צורכי המגזר האזרחי, להבנתי זה ברור שזה כולל גם את הצרכים היום וגם איזושהי חשיבה עתידית.

<איתי עצמון: אפשר לחדד, אבל "מימוש פוטנציאל" זה לא המילה הנכונה.

<מימון שמילה: אפשר להוריד את זה, אני יכול לוותר על התוספת של מימוש.

<רעיה עדני: אפשר: בשים לב להתפתחות טכנולוגית וצרכים עתידים, אין לי בעיה.

<רעיה עדני: אני לא רוצה שזה יהיה מצומצם.

עיסאווי פריג': מערכת התדרים היא מוגבלת?

עיסאווי פריג': יש מלאי?

איתן כבל: כן, לגמרי.

עיסאווי פריג': אם יש מלאי, מה הייעוד - - -?

איתן כבל: בדיוק על זה עכשיו אנחנו מדברים.

איתן כבל: יש מערכת צבאית מאוד מאוד משמעותית.

איתן כבל: אם לא היתה מערכת צבאית ששואבת כל כך הרבה תדרים, היינו חיים בעולם סבבה פה ולא היתה בעיה.

עיסאווי פריג': אז יחסית למדינות אחרות, כאן יש - - -

איתן כבל: במחסור מאוד גדול.

עיסאווי פריג': בגלל המערכת הצבאית.

איתן כבל: בוודאי.

<דוד אלימלך: לא מדויק.

<דוד אלימלך: לכל מדינה יש צבא והצבא הוא - - -

איתן כבל: אגיד לך מה ההבדל.

איתן כבל: אתה לא יכול להשוות את בעיית התדרים של צבא הולנד.

איתן כבל: ברור שגם לשווייץ וגם לבלגיה יש צבא.

איתן כבל: אנחנו לא מדברים על המדינות שכל הזמן נמצאות על הגבול.

איתן כבל: בכל מדינה תדר הוא קודם כל משאב, כמו נדל"ן.

איתן כבל: יש גופים ששואבים יותר את המשאב הזה.

איתן כבל: מדינות שנמצאות במצב מלחמה או במצב של מוכנות כזו או אחרת - - -

עיסאווי פריג': יש צריכת יתר למשאב הזה.

איתן כבל: בדיוק.

עיסאווי פריג': האם יש קשר בין ההתקדמות הטכנולוגית של המדינה הספציפית לבין צריכת התדרים - המשאב הזה?

<מימון שמילה: התשובה היא חד-משמעית, כן.

<מימון שמילה: אנחנו עושים היו יותר עם פחות.

<מימון שמילה: דיבר קודם על בנייה גובה, ובתדרים אפשר בטכנולוגיות חדשות לעשות בנייה לגובה.

<מימון שמילה: בשביל להעביר תמונה היית צריך להעביר פעם קרונות, והיום אתה יכול דרך כזה דבר קטן לעשות ככה ולשלוח תמונות, מאנלוגי לעבור לדיגיטלי ולצרוך פחות רוחב סרט.

עיסאווי פריג': אז ניתן לייצר את המשאב.

איתן כבל: בוודאי, כל הזמן.

איתן כבל: גם בנייה לגובה בסוף היא משאב מתכלה.

איתן כבל: גם אם תבנה את כל מדינת ישראל לגובה בסוף זה ייגמר יום אחד, וזה העניין.

איתן כבל: חברים, בבקשה ניסוח מדויק יותר.

<איתי עצמון: אני מציע שלפסקה (1) יהיה צרכים אזרחיים - אנחנו נבדוק איך לנסח את זה בצורה יותר מדויקת - לרבות צרכים עתידיים, בהתחשב, בין היתר, בהתפתחויות טכנולוגיות.

<איתי עצמון: השאלה היא האם הסיפה "בעת רגיעה או בעת חירום" אמורה לחול גם כאן לגבי הצרכים האזרחיים?

איתן כבל: כן, נכון.

איתן כבל: השאלה של עיסאווי בדיוק מתכתבת עם העניין הזה.

<יערה למברגר: גם השאלה של רשות שדות התעופה.

איתן כבל: נכון.

<איתי עצמון: ופסקה (2) תהיה: צורכי כוחות הביטחון בכל הנוגע לשימוש בתדרי רדיו בעת רגיעה ובעת חירום - בסדר.

איתן כבל: מאה אחוז.

<אורנן שטיינברג: " (3) ניצול יעיל של תדרי רדיו; (4) מניעת שיבושים.

<אורנן שטיינברג: ..."

<איתי עצמון: לא, רגע.

<איתי עצמון: פסקה (1) - חילקנו אותה עכשיו.

<איתי עצמון: עכשיו פסקה (2) - ניצול יעיל של תדרי רדיו.

<איתי עצמון: המספור ישתנה, אבל - - -

איתן כבל: לא משנה, ברור.

<אורנן שטיינברג: אוקיי.

<אורנן שטיינברג: "מניעת שיבושים והפרעות לפעולתם של מכשירים אלחוטיים הפועלים כדין;"

איתן כבל: אוקיי.

<אורנן שטיינברג: ב-(5) יש הערת נוסח בהמשך לשיחה עם היועץ המשפטי של הוועדה: הוראות החוקה, האמנה ותקנות הרדיו של איגוד הבזק הבינלאומי ( ( International - - - , וכל הסכם בינלאומי אחר בנושא תדרי רדיו שישראל צד לו; (6) - המספור לא משנה: "השיקולים המפורטים בסעיף 4(ב) לחוק התקשורת, בשינויים המחויבים.

<אורנן שטיינברג: ".

איתן כבל: נעזוב עכשיו את המספור, ברור לנו.

<איתי עצמון: מה הם השיקולים?

<איתי עצמון: צריך להגיד מה יש ב-4ב.

<יעל מלם יפה: מדיניות הממשלה בתחום הבזק, שיקולים שבטובת הציבור, התאמתו של מבקש - אני מקריאה as is, זה ההתאמות - התאמתו של מבקש הרישיון לבצע את פעולות הבזק ולתת את שירותי הבזק שלגביהם הוא מבקש רישיון, תרומת מתן הרישיון לתחרות בתחום הבזק ולרמת השירותים בו.

<איתי עצמון: וכאן במקום רישיון, זה בתדר.

<יעל מלם יפה: כן, זה הקצאת תדר.

<יעל מלם יפה: הרעיון הוא שהשיקולים האלה יובאו גם כאן בחשבון בהתאמות.

<איתי עצמון: מה ההוראות שאתם רוצים להוסיף?

<אורנן שטיינברג: אקריא ואז נסביר את זה: "(ג) בשינוי של תנאי ההועדה וההקצאה או בביטולם יחול סעיף קטן (ב)".

<אורנן שטיינברג: כלומר, זה גם חל על שינוי.

<איתי עצמון: אבל למעשה זה כל הסמכויות.

<איתי עצמון: למה צריך את זה?

<דנה נויפלד: אנחנו היינו רוצים לציין את זה מפורשות.

<איתי עצמון: יש הליך של ביטול תדרים?

<דנה נויפלד: כן, יכול להיות.

<נתי שוברט: יש ביטול הקצאה, את התדר אי אפשר לבטל.

<איתי עצמון: לזו היתה הכוונה.

<יעל מלם יפה: יכול להיות מצב כזה כתוצאה מכל מיני שינויים טכנולוגיים שצריך לעשות כל מיני שינויים, יכול להיות.

<איתי עצמון: אבל זה חלק מהסמכויות של הוועדה.

<דנה נויפלד: נכון.

<נתי שוברט: אני רוצה להבהיר.

<נתי שוברט: זה לא יכול להיות, זה קורה.

<נתי שוברט: בוועדה מבטלים הקצאות שהיו קיימות.

<דנה נויפלד: אם לא צריך, אם רוצים לשנות מהקצאה א' ל-ב'.

<איתי עצמון: אבל גם זה כפוף למדיניות הממשלה.

<דנה נויפלד: בוודאי, אז אמרנו: יחול סעיף קטן (ב).

<איתי עצמון: אפשר היה לכתוב: תפעיל את סמכויותיה, ובכלל זה, לעניין תפעול ושינוי.

<יערה למברגר: אפשר לשלב את זה אחר כך, אבל זה המהות.

איתן כבל: אוקיי.

<דנה נויפלד: ואנחנו מוסיפים עוד סעיף אחד בהתאם להערת היועץ המשפטי של הוועדה.

<אורנן שטיינברג: "קיום הוועדה, סמכויותיה ותוקף החלטותיה לא ייפגעו בשל הפסקת כהונתו של חבר מחברי הוועדה או מחמת ליקוי בעת מינויו או בהמשך לכהונתו" - אפשר להוסיף את זה כהוראה חדשה, זה לא חייב להיות בהכרח פה.

<אורנן שטיינברג: זה יכול להיות 5וא רבתי.

עיסאווי פריג': כמה חברים בוועדה יהיו?

עיסאווי פריג': שמונה.

עיסאווי פריג': אין מינימום?

<אורנן שטיינברג: עכשיו נגיע לסעיף של סדרי הוועדה.

איתן כבל: אפשר לאשר את 5ו עם השינויים והתוספות.

<איתי עצמון: כולל ההוראות לגבי תוקף פעולות כפי שהוקראה.

איתן כבל: בדיוק.

איתן כבל: כולל גם סידור המספור.

איתן כבל: בעד – פה אחד

איתן כבל: אושר.

<אורנן שטיינברג: "סדרי עבודה של ועדת התדרים 5ז.

<אורנן שטיינברג: (א) המניין החוקי בישיבות ועדת תדרים הוא רוב חבריה ובהם יושב ראש הוועדה.

<אורנן שטיינברג: "

עיסאווי פריג': "רוב חבריה" - אבל יש בעיה עם זה.

עיסאווי פריג': "רוב חבריה" - אתה אמרת לפני כן במידה ומישהו הפסיק את חברותו.

עיסאווי פריג': נניח ששלושה הפסיקו את חברותם אז רוב חבריה זה שלושה.

עיסאווי פריג': אתה מבין?

עיסאווי פריג': יש מצב שרוב חבריה הוא אחד או שניים.

איתן כבל: אני חושב שנדרש מינימום מסוים?

איתן כבל: אתה מעלה משהו תיאורטי, אבל התיאורטי הופך למעשי.

עיסאווי פריג': כן, אתה נותן כלים לשר.

<איתי עצמון: זה לא השר, מדובר פה על עובדי מדינה.

איתן כבל: זה לא השר.

איתן כבל: אתה נותן פה פשוט יותר מדי כוח.

<מימון שמילה: לא יפחת מארבעה.

<מימון שמילה: נשים גם: לא יפחת מארבעה.

עיסאווי פריג': בדיוק.

<איתי עצמון: כלומר, שהמניין החוקי, הקוורום, לא יפחת מארבעה חברים?

<מימון שמילה: כן.

<מימון שמילה: היושב-ראש - יש לו קול עודף כי זה זוגי.

עיסאווי פריג': צריך ללכת על היגיון מסוים.

<מימון שמילה: אתה צודק.

<מימון שמילה: שואלים אותי שאלה ואני אעלה אותה בקול.

<מימון שמילה: מחר מישהו רוצה להיות לעומתי ודווקא לא יבוא לוועדה כי הוא יודע שיש נושא שעלול לא להיות ואז הוא ידיר את רגליו, ואז יגיעו רק שלושה.

<מימון שמילה: האם לא נוכל לדון בזה?

<מימון שמילה: מה עושים במקומות אחרים?

<מימון שמילה: פה אדוני יושב לבד בוועדה גם אם לא באו כולם ומצביע.

<מימון שמילה: מה אצלנו?

איתן כבל: זו שאלה שמתקיימת בכל מקום.

איתן כבל: אני מכיר את השאלה הזו כמעט מכל דיון שבו אתה מכתיב מינימום, אנחנו לא ממציאים את הגלגל ברגע זה.

איתן כבל: אני מניח שיש לזה תשובה.

<מימון שמילה: לדיון הראשון לא יהיו ארבעה.

<מימון שמילה: יזומן דיון שבוע אחרי, כמו שעושים בעמותות, וגם יהיה ללא פורום.

<מימון שמילה: אם לא הגיע הקוורום ויש אנשים והם לא יגיעו בכוונה אז הדיון, יידחה במספר ימים, נניח, גם במספר פחות - - -

איתן כבל: אבל אין הגדרה כזו "לא הגיעו בכוונה".

<מימון שמילה: לא, לא הגיע.

<רעיה עדני: קורה מכל סיבה שהיא.

<מימון שמילה: עד היום זה לא קרה.

עיסאווי פריג': אין רוב להעברת ההחלטה.

איתן כבל: זו שאלה.

איתן כבל: קודם כל, יש גבול לאיזה רזולוציות אנחנו יכולים להגיע בהתערבות שלנו כשמנהל משרד זה רב עם המשרד ההוא, ונכתוב בחקיקה צופה פני עתיד שלא יריבו.

<רעיה עדני: לא, אבל יש כאן משרדים שיש להם יותר מנציג אחד ואתה נותן כוח ספציפי למשרד.

<רעיה עדני: אין פה משרדים מאוזנים.

<רעיה עדני: אם היתה חברות מאוזנת בין כל המשרדים ומשרד אחד רב עם משרד אחד, זה לא נורא.

<רעיה עדני: למשרד התקשורת יש שניים, למשרד הביטחון יש שניים.

<יערה למברגר: אני לא בטוחה שהבנתי מה הקושי בנוסח הקיים.

איתן כבל: הקושי הוא שכשאנחנו הגדרנו שלא יפחת מ-, שיהיו כאלה שלא יבואו בכוונה כדי להכשיל אפשרות להעביר החלטה מסוימת.

<יערה למברגר: אבל אנחנו מדברים על רוב חבריה.

<יערה למברגר: זה קוורום סטנדרטי ואפילו יש ועדות שעושים יותר מזה.

<יערה למברגר: זה די הקוורום המינימלי שהולכים עליו.

<יערה למברגר: אני לא רואה מקום לשנות את זה.

איתן כבל: גם אני לא חושב.

עיסאווי פריג': איתי, רוב חבריה.

עיסאווי פריג': אבל בסעיף קודם אמרו שאם חבר מתפטר או עוזב את תפקידו מכל סיבה שהיא, הוועדה מתקיימת על פי המניין - - -

<איתי עצמון: שזה לא פוגע בתוקף החוקי של ההחלטות שלה - זה משהו אחר.

עיסאווי פריג': אם התפטרו שלושה, אז מה?

<איתי עצמון: המטרה בסעיף היא אחרת.

<יערה למברגר: הסעיף שהקריאו קודם הוא סעיף שמנסה להגיד שאם יש איזה פגם, אפילו פגם טכני באופן המינוי, למשל, לא פורסם ברשומות כמו שצריך, משהו לא נחתם, זה לא ייפגע בהחלטות ובתוקף הפעולות של הוועדה.

<יערה למברגר: זה סעיף שאנחנו שמים באופן סטנדרטי בעקבות לקחים מהעבר כשעלו שאלות קשות לגבי החלטות ובמקרים שהיו פגמים טכניים.

עיסאווי פריג': מה זה אומר "רוב חבריה"?

עיסאווי פריג': מי הם החברים?

איתן כבל: השאלה שלו האם "רוב חבריה" זה תמיד מהשמונה?

<קריאות: כן, כן.

איתן כבל: לא משנה אם התפטר.

<אבישי פדהצור: אם התפטר אז הרוב הוא רוב משבעה.

עיסאווי פריג': זה מה שרציתי להבין.

<אבישי פדהצור: זה גם הגיוני, אדוני.

<אבישי פדהצור: יש פה שרים שממונים.

<אבישי פדהצור: אם לשר אין מוטיבציה למנות נציג במקום הנציג שהתפטר או במקום הנציג שפרש אז בסופו של יום זו אחריות של השר.

<אבישי פדהצור: אם הוא מוותר אז הוא לא יכול לצעוק: גוואלד.

איתן כבל: כתוב: "אתה חונן לאדם דעת ומלמד לאנוש בינה".

איתן כבל: אני מציע שלא נעלה או נרד ברזולוציות יותר מדי.

איתן כבל: אנחנו לא יכולים כי גם אחרי שנכתוב יש כל מיני סיטואציות שמתקיימות, ובסוף בסוף זה מגיע או לממשלה או לבית המשפט.

איתן כבל: לא שאני רוצה להגיע לשם, אבל אני לא יכול בחקיקה, עיסאווי, לסגור כל סיטואציה אפשרית.

איתן כבל: החקיקה הזו מתכתבת עם חקיקה דומה לה בעניינים שכאלה בכל החקיקה הישראלית ואני לא רוצה לייצר פה איזה משהו שהוא דווקני ומיוחד.

<רעיה עדני: אפשר לנסות לגדר את זה עם מינוי ממלא מקום, ואז יש לך שתי - - -

איתן כבל: רעיה, למה לך להיכנס לזה עכשיו?

<דנה נויפלד: אנחנו לא רוצים את זה.

איתן כבל: רעיה, אם הבעיה, כמו שאומרת כאן המנהלת, היא שהשר לא רוצה, גם המ"מ לא יגיע.

איתן כבל: אם הוא לא מרגיש טוב אז הוא לא מרגיש טוב.

איתן כבל: הוא יודיע להם שהוא לא יכול להגיע עכשיו כי הוא שוכב עכשיו.

<מימון שמילה: אדוני היושב-ראש, אנחנו בעד להשאיר את הנוסח הקיים ונצביע עליו.

איתן כבל: גם אני.

איתן כבל: עיסאווי, לא שווה לפתוח את זה.

<רעיה עדני: אני מבקשת שנייה לחשוב על זה.

<רעיה עדני: אם אפשר לא להצביע, אני - - -

איתן כבל: צאי החוצה ותחשבי על זה חמש דקות.

איתן כבל: מה יש לך עם זה?

<רעיה עדני: פשוט הפרקטיקה של החיים.

<רעיה עדני: לנו יש נציג אחד בוועדה כמשרד אוצר, ויש לנו גם קשיים בלהגיע.

<רעיה עדני: אני לא מכחישה את זה.

<רעיה עדני: אני אתאמץ מאוד.

<רעיה עדני: אבל מאחר וגם אצלנו יושבים בחילופין נציג ביטחון ולפעמים נציג תקשורת.

<רעיה עדני: לכן, זמינות של בן אדם אחד זה מאוד קשה להתנהל איתו.

איתן כבל: למברגר, בואו לא נהפוך את זה ל"היום הרת עולם".

איתן כבל: שבי במקומך.

איתן כבל: עידו, חאלס.

איתן כבל: על הסעיף החארטה הזה, שעות עכשיו?

<רעיה עדני: זה חשוב.

איתן כבל: הכול חשוב, יש משהו שהוא לא חשוב בסעיף?

איתן כבל: אם הוא לא חשוב, לא נכניס אותו.

איתן כבל: אני מדבר איתכם על משהו אחר.

איתן כבל: אני מכיר את זה.

איתן כבל: אני יותר ותיק ממך וישבתי במשך שנים הרבה בוועדות.

איתן כבל: זה עובד - מוטיבציה או לא מוטיבציה, הגדרת חשיבות או לא הגדרת חשיבות.

איתן כבל: בסוף בסוף אם ההגדרה היא שזה לא מספיק חשוב אז זה לא משנה מה יהיה.

איתן כבל: אם העניין הוא חשוב, אנחנו יודעים תמיד שמגיעים.

איתן כבל: אם פוליטיקה נכנסת לתוך התהליך אז הפוליטיקה מכתיבה כבר מראש אם תגיע או לא תגיע, וזה לא משנה אם זה מ"מ או לא.

איתן כבל: דבר נוסף, אנחנו לא עוסקים פה בנושא של חלוקת תקציבים כזו ואחרת.

איתן כבל: החשיבות שמי שהוא החבר הקבוע, אני רוצה לגרום לך שהם יהיו בתוך הדיונים.

עיסאווי פריג': אתה צריך נוהל תקין וקבלת החלטה.

איתן כבל: בגלל זה אני אומר.

עיסאווי פריג': אם רוב חבריה, רוב מהשמונה, אם כך משפטית משתמע, אין לי בעיה עם זה.

עיסאווי פריג': אני מעלה סוגיה - - -

איתן כבל: עיסאווי, זה לא נגמר.

איתן כבל: אני מכיר את זה מדברים אחרים.

איתן כבל: ואז מה זה רוב - - -? שלושה?

<איתי עצמון: אם שניים לא מתנהגים כדין, איזה רוב יהיה?

<איתי עצמון: חבר הכנסת פריג', זו הוראה סטנדרטית שקיימת בהמון דברי חקיקה.

איתן כבל: כן, זה לא משהו שהמצאנו אותו עכשיו.

איתן כבל: הם מתמודדים עם הבעיות האלה.

<מימון שמילה: להוסיף את זה בנוהל פנימי של הוועדה, לא צריך חקיקה.

איתן כבל: מוני, מוני.

<רעיה עדני: - - -

איתן כבל: מוני ורעיה, האם אני לא קיים פה?

איתן כבל: צאו שניכם מפה, עשו לי טובה.

איתן כבל: זה לא מכובד.

איתן כבל: מה, אני אוויר בשבילכם?

איתן כבל: אני מדבר איתכם ואתם מתייחסים אליי כאילו אני איזה עובר אורח פה.

איתן כבל: אני מכבד אתכם יותר מדי כנראה.

<רעיה עדני: מתנצלים.

איתן כבל: אם גברתי רוצה, אנחנו לא נצביע על זה.

איתן כבל: צאו החוצה, תחשבו על זה.

<רעיה עדני: מקובל עליי, הניח את דעתי.

איתן כבל: אנחנו לא ממציאים כל פעם את חקיקת הגלגל, בעיקר בדבר שהוא כל כך סטנדרטי.

איתן כבל: אין גבול לשאלות.

איתן כבל: ההבדל בינינו הוא שאני כבר הופעתי בדיונים אין ספור שההוא לא הגיע.

איתן כבל: בדרך כלל הבעיות הבעייתיות של אי-הגעה זה לא אם הוא חולה או לא הצליח להגיע כי היה פקק - הפוליטיקה, זה הכול.

איתן כבל: ואז זה לא מסתיים בדרכים האלה, זה מסתיים גם אחרי שהעבירו בג"צים, בתי משפט, ממשלה.

איתן כבל: זה בכלל לא קשור לרוב המתקיים בתוך התהליך, זה לא העניין.

איתן כבל: אני מכיר את זה.

איתן כבל: האם זה בעיות של רוב?

איתן כבל: את יודעת כמה פעמים ישבתי בדיונים?

איתן כבל: כתוב במפורש למי יש רוב ולמי זה ולמי פה.

איתן כבל: האם זה מנע את המלחמות?

איתן כבל: לא מנע אף פעם.

איתן כבל: כל אחד מאיתנו מכיר ועולה לו עכשיו סיטואציה כזו.

<רעיה עדני: יושב-ראש הוועדה, אני רק מבקשת לתקן את הרושם שהתקבל כאן שהוא לא נכון.

<רעיה עדני: אני לא חוששת ממלחמות, להיפך.

<רעיה עדני: אני חושבת מהעבודה הסטנדרטית היום יומית של הוועדה, מהיכרותי עם עבודת ועדת התדרים ועם עבודת אגף התקציבים, זה מקשה מאוד מינוי אחד - מינוי אחד - בגלל שאנחנו עובדים בצוותים של רפרנט ורכז ואנחנו בדרך כלל מתחלפים אחד בשני בוועדות.

<רעיה עדני: אני אומרת לך, ברוב הוועדות שאני הייתי ממונית אליהן, היה גם ממלא מקום וגם - - -

איתן כבל: רעיה, על זה אומרים: זה טיעון חלש.

<רעיה עדני: אגיד בקול רם שהניח את דעתי מנכ"ל משרד התקשורת שאמר שנפתור את זה בנוהל פנימי של הוועדה.

<נתי שוברט: נתי שוברט, אני מדבר בתור היושב-ראש של ועדת התדרים.

<נתי שוברט: מאז שמונה לאוצר חבר, במקרה הזה זו היתה חברה, היא הופיעה לכל הדיונים.

<רעיה עדני: במזל טוב היא ילדה בן, ומאז אין אף אחד.

<נתי שוברט: בתוך צוות הביטחון כבר זוהה המחליף שלה.

<נתי שוברט: אם מישהו מחברי הוועדה רוצה להביא איתו משקיף לדיונים הוא יכול לעשות את זה.

<נתי שוברט: אין שום בעיה שתמיד האוצר יבוא בזוגות.

איתן כבל: חברים, סיימתי עם העניין הזה.

איתן כבל: אתם חפרתם בזה הרבה מעבר.

עיסאווי פריג': אתה יושב-ראש הוועדה היום, ומה קורה מהניסיון?

<נתי שוברט: לא הגענו לפינות האלה אף פעם שפה אנחנו דנים בהן בכובד ראש.

איתן כבל: זה ברור.

איתן כבל: בחייכם, יושב-ראש לא יגנוב תדר.

<מימון שמילה: שוב, זו ועדה מקצועית ודנים שם בנושאים מקצועיים.

<מימון שמילה: יושבים שם אנשי מקצוע.

<איתי עצמון: אדוני, אני רוצה בכל זאת להתייחס.

<איתי עצמון: יש דברי חקיקה שבהם כן נכתב במפורש שניתן למנות ממלא מקום.

<איתי עצמון: אני גם אזכיר שקיימת הוראה בחוק הפרשנות, בסעיף 16.

<איתי עצמון: אני לא בטוח אם היא חלה כאן כיוון ששם מדובר בהסמכה למנות גוף של מספר חברים, ומשמעה היא גם הסמכה למנות לו יושב-ראש ולמנות ממלא מקום לכל חבר שלו.

<איתי עצמון: עכשיו, מששונה המודל להקמה בחוק של הוועדה ולמינוי של כל גוף את נציגו, אני לא בטוח אם ההוראה הזו חלה.

<איתי עצמון: אבל אם אדוני שואל אם קיים בחקיקה, יש - - -

איתן כבל: לא חשבתי שלא קיים.

איתן כבל: אני מתעקש שבמקום הזה.

איתן כבל: תדר - זה לא שכל אחד יגיד: אח שלי, אין לי חשק ללכת היום.

איתן כבל: לך אתה.

<איתי עצמון: שלא יהיה ממלא מקום.

איתן כבל: אני לא רוצה שיהיה ממלא מקום, לא כי אני לא חושב שאי אפשר שיהיה ממלא מקום.

איתן כבל: אם לא הבנתם אותי, אני מדבר מהותית.

איתן כבל: זה כמו בדירקטוריון של בנק, לא שמעתי שיש להם ממלא מקום.

איתן כבל: יש כן אולי בנושאים מסוים.

איתן כבל: כוונתי היא שבסוף בסוף היא שאני רוצה.

איתן כבל: זה משאב, וצריך להתייחס אליו כאל משאב, ולא עוד עניין.

איתן כבל: כשזה משאב שהוא במחסור, אני רוצה להתייחס אליו כך.

איתן כבל: אתה לא יכול להתייחס אליו בצורה אחרת.

איתן כבל: זה מה שהניע אותי, זה הכול.

<אורנן שטיינברג: "(ב) החלטות ועדת התדרים יתקבלו ברוב קולות של המשתתפים בישיבה; היו הקולות שקולים תכריע דעתו של יושב ראש הוועדה.

<אורנן שטיינברג: (ג) החלטות ועדת התדרים יועברו לעיונם של חברי הוועדה העליונה.

<אורנן שטיינברג: (ד) ועדת התדרים תקבע את סדרי עבודתה ואת נוהלי דיוניה.

<אורנן שטיינברג: ".

<אורנן שטיינברג: בהמשך לשיחה עם היועץ המשפטי של הוועדה אנחנו מציעים להוסיף פה: ככל שלא נקבעו לפי פקודה זו.

איתן כבל: אוקיי.

<אורנן שטיינברג: יש לנו הצעה נוספת: (ה) חבר ועדת התדרים רשאי לעיין בהחלטות שקיבלו הגורמים שנאצלה להם הסמכות לפי סעיף 5ח רבתי (א).

<איתי עצמון: זה מתקשר לסעיף שעוד לא הגענו אליו.

<אורנן שטיינברג: כן.

איתן כבל: לא משנה, ברמת העיקרון זה נראה לי הכי הגיוני.

איתן כבל: גם מבחינת שקיפות ראוי שכך ייעשה.

<דוד אלימלך: האם הכוונה בסעיף הזה שמרגע שהוקצה תחום מסוים, האם חברי ועדת התדרים מעוניינים לראות את אותה הקצאה בתוך אותו גוף?

<דוד אלימלך: לדוגמה, רת"א קיבלו הקצאה לשימוש.

<דוד אלימלך: מעניין את חברי ועדת התדרים, או האם נדרש בכלל שיראו איזה הקצאה פרטנית לכל תדר ותדר?

<דוד אלימלך: כי גם לדוגמה, לתחומים מסוימים במערכות צבאיות, אני לא חושב שזה נדרש.

<דוד אלימלך: לפעמים יש בעיית סיווג פה אם זה בקשר למערכות ביטחוניות.

<דוד אלימלך: מה שכן נדרש בעיניי זה כן השקיפות המלאה כמובן של כל סיכום ועדת תדרים של אישור למערכת, ולכמה זמן האישור ומה התחום שזה משמש.

איתן כבל: אני לא יודע אם אנשים ישתמשו בה.

<דנה נויפלד: הכוונה היא לחברי ועדת - - -

איתן כבל: זה המשפט הבא.

איתן כבל: אבל בכל הכבוד, כשאני מקצה משהו וזה נתון לאצבע שלי ולהחלטה שלי, ובטח יש ויכוח האם להקצות את זה לזה או לזה, אם רוצה חבר ועדה לעלות או לרדת ברזולוציה של ההקצאה, אני חושב שזו זכותו.

איתן כבל: הרי גם כשאתה מציג בפניו, אתה אומר לו משהו שהוא בתחום הסודיות.

איתן כבל: הוא חבר ועדה לכל דבר ועניין.

<איתי עצמון: בכל מקרה, גם אצילת סמכות לא גורעת מהסמכות של ועדת התדרים כגוף של כל חבר שבה.

<איתי עצמון: אצילה - משמעה שיש עוד גורם שהוא גם כן נושא באותה אחריות.

<איתי עצמון: כלומר, מקבל את אותה סמכות.

<איתי עצמון: ועדת התדרים לא מתפרקת מסמכותה באצילת הסמכות.

<דוד אלימלך: הדבר שמטריד אותי זה - - -.

<דוד אלימלך: השקיפות נדרשת בצורה מלאה לכל חבר ועדה.

איתן כבל: אתה מתכוון לזה שאולי יש דברים שהם סודיים.

<דוד אלימלך: בדיוק, שיש דברים בתוך אותה הקצאה.

<דוד אלימלך: ביקשנו וקיבלנו - - -

איתן כבל: דודי, אנחנו לא נצביע על 5ז עכשיו.

<איתי עצמון: לא.

<איתי עצמון: על 5ז אפשר, למעט ההוראה שהם הוסיפו.

איתן כבל: למעט (ה).

איתן כבל: אנחנו נצביע על 5ז, למעט על (ה).

איתן כבל: נאשר אותו.

איתן כבל: נקרא את 5ח שמדבר על אצילת הסמכות ואז בסוף התהליך נחליט האם (ה) נחוץ.

איתן כבל: בעד – פה אחד

איתן כבל: אני מאשר את 5ז.

איתן כבל: היו שם תוספות.

<איתי עצמון: היתה תוספת בסעיף קטן (ד), ולגבי המניין החוקי - ההוראה נשארת כפי שהיתה.

איתן כבל: כן, בדיוק.

איתן כבל: הלאה.

<אורנן שטיינברג: "אצילת הסמכות להקצות תדרים 5ח.

<אורנן שטיינברג: (א) ועדת התדרים רשאית לאצול את סמכותה להקצות תדרים כמפורט להלן, לגורמים המנויים להלן, ורשאית היא לאצול את הסמכות כאמור דרך כלל או לעניינים מסוימים:"

<איתי עצמון: כאן אני מבקש להוסיף שהאצילה תפורסם ברשומות.

<אורנן שטיינברג: כן, הוספתי את זה ב-(ב) קטן.

<איתי עצמון: אבל זה לא בפני הוועדה.

<אורנן שטיינברג: כן, אגיע לזה.

<אורנן שטיינברג: יש לנו נוסח מוצע.

<אורנן שטיינברג: " (1) ליושב ראש ועדת התדרים – את סמכות ההקצאה של תדרי רדיו בתחומים שלא הועדו או לא הוקצו על ידי ועדת התדרים לשימוש בלעדי של כוחות הביטחון; (2) לחבר ועדת התדרים המייצג גוף מכוחות הביטחון, או ליושב ראש ועדת התדרים לעניין גוף מכוחות הביטחון שאין לו נציג בוועדה – את סמכות ההקצאה של תדרי רדיו בתחומים שהועדו על ידי ועדת התדרים לשימוש בלעדי של כוחות הביטחון, או שהוקצו על ידי ועדת התדרים לשימוש בלעדי של גוף מכוחות הביטחון באמצעות מכשיר ייעודי לו.

<אורנן שטיינברג: " פה נבקש להוסיף את (ב), מה שהיועץ המשפטי הציע: (ב) אצילה לפי סעיף קטן זה תפורסם ברשומות.

<איתי עצמון: כלומר, למעשה יושב-ראש ועדת תדרים יוכל לקבל את הסמכות, להפעיל את סמכות ההקצאה, בלי שהנושא חוזר אחר כך למליאת ועדת התדרים.

<יעל מלם יפה: זה עיגון מצב קיים.

<איתי עצמון: בסדר, אני מבין.

<איתי עצמון: בכל זאת אנחנו דנים כרגע בהצעת חוק.

<נתי שוברט: אני רוצה להבהיר.

<נתי שוברט: בתור יושב-ראש הוועדה וזה שהואצלה לו הסמכות, ישנם תחומים, כמו שדיברנו בהתחלה, שהועדו לשימוש אזרחי, ואז אנחנו מקצים בהם תדרים מדי שנה לכל הגורמים שמבקשים בהתאם ליכולת.

<נתי שוברט: מדובר על מאות של הקצאות של תדרים, לרבות בתחומים שהם אזרחיים בהם גם פועלים כוחות הביטחון.

<נתי שוברט: למשל, גלי צה"ל שהוא פועל בתחום השידורים לציבור שיש בהם את תאגיד השידור הציבורי ואת כל תחנות הרדיו האזורי, אנחנו מקצים גם תדרים לתחנות של גלי צה"ל.

<נתי שוברט: זאת אומרת, ניהול המשאב שהוועדה הועידה לשימוש אזרחי הוא חל על כל הגופים, בין אם הם אזרחיים או בין אם הם צבאיים או ביטחוניים.

איתן כבל: מה הבעיה עם זה?

<דוד אלימלך: עקרונית, אין בעיה אמיתית עם זה.

<דוד אלימלך: המוטרדות שלי, ואפשר למצוא לזה פתרונות רק צריך לחשוב עליהם, איך מידע ביטחוני שכזה לא זולג.

איתן כבל: הנחת העבודה שלי, אלא אם כן תתקנו אותי, שלא עושים סקר דעת קהל בקרב העובדים השונים של המשרדים.

איתן כבל: אני מניח, אני רוצה לקוות, שבנושא הזה יש איזשהו הליך שבודק את העובדים ונותן להם סיווג ואת הדברים האלה.

איתן כבל: אם לא, אז צריך לעשות את זה כי אתה פה נוגע במשאב מהמדרגה העליונה.

איתן כבל: זה כמו שתמיד אומרים לך שלא תיפול רשימת תדרים בידי - - -.

איתן כבל: זה כמו חברי ועדת החוץ והביטחון.

איתן כבל: נבחרים אנשים על ידי מפלגות שונות, ויש שם רמות סיווג.

איתן כבל: במליאה דנים עד X ובוועדות המשנה עולים מדרגה, במודיעין עולים עוד כמה מדרגות.

איתן כבל: אחר כך מעל זה יש את השפיץ של השפיץ.

איתן כבל: ברור הוא שהנחת העבודה היא שכל אחד מהם חותם על מסמכים.

איתן כבל: אני רוצה לקוות שזה כך, אני לא יודע.

איתן כבל: תגיד לי, אדוני היושב-ראש - או שאתה כבר מדליף את התדרים?

איתן כבל: תדר זה משאב.

איתן כבל: זה לא רק למערכת הצבאית, גם במערכת האזרחית זה מידע רגיש.

איתן כבל: ככל שידוע לך, האם אתם עוברים איזשהו הליך של חתימה על סודיות?

<רעיה עדני: יש סיווג ביטחוני.

<דוד אלימלך: ברגע שאנחנו מגיעים עד לרמה מסווגת, אנחנו מציגים אותה תחת החתמת שותף סוד.

<דוד אלימלך: אחרי זה אי אפשר לפרסם את זה.

<דוד אלימלך: חשוב להבין שגם בקרב החברים רק מי שחשוף לאותה הקצאה - - -

איתן כבל: ברור כשמש לאור הירח.

איתן כבל: תוסיף: בכפוף לרמת הסיווג שלו.

<רעיה עדני: לכל חברי ועדת התדרים יש סיווג ביטחוני מהרמה הנדרשת.

<רעיה עדני: זו סמכות שהיא במהות שלה של ועדת התדרים עצמה.

<רעיה עדני: לא יכול להיות שהסמכות של ועדת התדרים שהואצלה, חברי ועדת התדרים לא יוכלו לראות מה - - -

<איתי עצמון: גם משפטית זה לא תקף.

<דוד אלימלך: זה לא מה שאני מתכוון.

<יערה למברגר: רעיה אמרה משהו נכון כי באצילה הסמכות נשארת גם אצל בעל הסמכות המקורית.

<יערה למברגר: לכן, אם מה שאתה מעלה הוא נכון אז יש לכם שאלה לגבי סיווג בכלל לחברים המקוריים.

<דוד אלימלך: לא, אני אבהיר.

<דוד אלימלך: אני מסכים לגמרי עם מה שאתם אומרים.

<דוד אלימלך: אין לי בעיה עם הסיווג של חברי ועדת התדרים.

<דוד אלימלך: כל חברי ועדת התדרים חשופים לכל מה שאנחנו מעלים שם ורואים את הכול, וגם מקבלים את הסיכום של ועדת התדרים.

<דוד אלימלך: אני צריך להבין מה המנגנון, ברגע שהופץ הסיכום של חברי ועדת התדרים, לאיזה מערכת משמש אותו תדר, לוודא שהמידע הזה לא נחשף עכשיו לאנשים אחרים שהם לא חברי ועדת תדרים, כי גם אצלי אני יוצר מנגנונים.

<דוד אלימלך: אני לא אומר שזה יהיה בחוק, אבל אנחנו צריכים אצלנו להבין כדי שאני אהיה רגוע שהמידע הזה לא זולג למקומות אחרים.

איתן כבל: אני רוצה להבהיר.

איתן כבל: אדוני היושב-ראש, ואני אומר את זה גם לכם שאמונים על העניין, חייב שיהיו סדרי עבודה ברורים בשאלות האלה, ולא רק בהן.

איתן כבל: אני מניח שיש שאלות נוספות שנוגעות לסודיות ולביטחון מדינת ישראל.

איתן כבל: אבל זה לא רק, יש גם ביטחון אזרחי ועניינים מסחריים שהוא לא פחות בעניין הזה.

איתן כבל: צריכים להיקבע כללים ברורים שלא ייחשפו אליהם אנשים שאין להם את הסמכות ואת הרשות לעשות זאת.

<מירה ברנבר: רק הערה נוסח לגבי הסעיף שמדבר על האצלה לגבי הנציג מכוחות הביטחון.

<מירה ברנבר: ביקשנו רק להבהיר שיהיה ברור שאותו נציג מכוחות הביטחון יוכל להקצות את התדרים רק לאותו כוח ביטחון.

<מירה ברנבר: מהנוסח היום זה לא מספיק ברור לטעמנו.

<יערה למברגר: זה יהיה בהוראות האצילה עצמן.

<איתי עצמון: אבל אני חושב שזה דבר שכן.

<איתי עצמון: אם זו הכוונה אז צריך לכתוב.

<יערה למברגר: לא, זה גם מצמצם יותר.

<יערה למברגר: זה הכוונה עכשיו.

<יערה למברגר: כשאת עושה חוק, אם תרצי לשנות את זה פעם תצטרכי שלוש קריאות.

<יערה למברגר: את תוכלי לצמצם את זה בהוראות האצילה, השאלה אם זה נדרש לעשות את זה בחקיקה ראשית.

<יערה למברגר: את מבקשת צמצום שיכול להיות שאחר כך תתחרטי עליו ותצטרכי לתקן חוק.

איתן כבל: אני חושב שהגברת למברגר צודקת בעניין הזה.

איתן כבל: אם מחר אתם תתעוררו אז זה יצטרך להביא אתכם לפה שוב.

איתן כבל: זה כבר לא אני היושב-ראש, זה כבר פחות נעים.

איתן כבל: בואו נתקדם.

<איתי עצמון: אם כך, ההוראה לגבי זכות העיון של ועדת התדרים בהחלטות, הגורם שנאצלה לו סמכות, תיווסף?

איתן כבל: כן.

<איתי עצמון: תיווסף לכאן.

<איתי עצמון: 5ח אושר, ובנוסף גם ההוראה לעניין זכות העיון.

איתן כבל: אוקיי.

איתן כבל: קודם כל, אני מצביע על 5ח.

איתן כבל: בעד – פה אחד

איתן כבל: מאשר עם התוספות ועם השינויים.

איתן כבל: אנחנו גם מוסיפים את (ה).

<איתי עצמון: זה יכול להיות כאן או שם, רק ברמה המהותית.

<איתי עצמון: אמרתי שההוראה הזו פלוס הזכות של חבר ועדת התדרים לעיין.

איתן כבל: תודה, אז אושר.

<אורנן שטיינברג: "עיון חוזר 5ט - מי שרואה עצמו נפגע מהחלטה של ועדת התדרים או של מי שנאצלה לו הסמכות לפי סעיף 5ח, רשאי לפנות לנותן ההחלטה בבקשה לעיון חוזר בהחלטתו אם התגלו עובדות שלא היו בפני נותן ההחלטה או אם השתנו נסיבות, והעובדות או הנסיבות כאמור עשויות היו להשפיע על ההחלטה שהתקבלה.

<אורנן שטיינברג: "

איתן כבל: אוקי.

איתן כבל: הערות?

איתן כבל: משהו?

איתן כבל: בעד – פה אחד

איתן כבל: אושר.

<אורנן שטיינברג: "בקשה לקיום דיון בפני הוועדה העליונה 5י.

<אורנן שטיינברג: (א) קיבלה ועדת תדרים החלטה בעניין מסוים, רשאי כל חבר ועדת תדרים וכל חבר ועדה עליונה לפנות ליושב ראש הוועדה העליונה בבקשה לקיים דיון באותו עניין בפני הוועדה העליונה; פנייה כאמור תעשה בתוך 21 ימים מיום שנמסרה ההחלטה לאותו חבר.

<אורנן שטיינברג: (ב) קיבל יושב ראש הוועדה העליונה בקשה לפי סעיף קטן (א), יכנס את הוועדה העליונה לדיון באותו עניין.

<אורנן שטיינברג: (ג) ועדת התדרים לא תקצה תדר שהתקבלה לגביו החלטה בוועדה, עד תום 21 ימים מיום קבלת ההחלטה, ואם הוגשה בקשה לפי סעיף קטן (א) – עד לקבלת החלטה בידי הוועדה העליונה.

<אורנן שטיינברג: " כאן אנחנו מבקשים להוסיף משהו וזה לבקשת מערכת הביטחון: הוראות לפי סעיף זה לא יחולו אם שוכנע יושב-ראש הוועדה כי קיים צורך מידי להקצאת התדר לפי סעיף קטן זה.

<איתי עצמון: למה זה יושב-ראש הוועדה ולא הוועדה?

<רעיה עדני: למה לא כל הוועדה?

<רעיה עדני: זה החלטה של ועדה, למה רק היו"ר?

<דנה נויפלד: זה - - - של המיידיות.

איתן כבל: בואו נשאל את היושב-ראש איך זה עובד בפרקטיקה.

<נתי שוברט: ראשית, זה מקרים יחסית נדירים.

<נתי שוברט: בפרקטיקה, ויש לנו מקרה כזה, אנחנו מכנסים - - -

איתן כבל: אנחנו מתעסקים עכשיו בדיוק במי זה "אנחנו", אל תגיד "אנחנו".

<נתי שוברט: מזכיר הוועדה זימן מאתמול למחר, זאת אומרת, תוך יומיים, דיון שלא מהמניין של הוועדה ודיון דחוף לצורך בהקצאה מידית.

<נתי שוברט: כשנשב בוועדה נשמע את הצורך ונחליט האם להקצות אותו מידי או לא.

<נתי שוברט: אומנם זה עוד טרום השינוי בחקיקה כי היום אין את כל המגבלה הזו, אבל אנחנו כבר ניקח בחשבון את החקיקה המתהוות.

<נתי שוברט: אם נגיע למסקנה שאכן הצורך הוא מידי ואי אפשר להמתין גם לא 21 יום אז נחליט להקצות את זה.

<רעיה עדני: לפי מה שאתה מתאר זה החלטה של הוועדה, אז למה שזה יהיה היו"ר?

<רעיה עדני: זה החלטה בעת הקצאת התדר שהוא תדר דחוף ואז היכולת שלך לערור עליו צריכה להיות מוגבלת.

<רעיה עדני: לכן, זו צריכה להיות החלטה של הוועדה, לא של היו"ר.

איתן כבל: אני שואל שאלה אחרת.

איתן כבל: האם כל אחד מחברי הוועדה יכול לדרוש את הזימון?

<קריאה: כן.

איתן כבל: האם גם מהחקיקה הזו זה עולה כך?

<איתי עצמון: לא בהכרח.

איתן כבל: יש פה שתי שאלות: הרי מה העניין?

איתן כבל: יש הליך מהיר, ואני מניח שהליך מהיר הוא לא סתם כך.

איתן כבל: אומנם זה מסוג הדברים שהם נדירים, אבל בגלל שהם נדירים הם גם מביאים איתם סוגים של בעיות כאלה ואחרות.

איתן כבל: היושב-ראש לא נמצא, הוא בחו"ל, ולא משיגים אותו.

איתן כבל: אתה צריך לייצר את אותה דחיפות.

איתן כבל: קודם כל, אני סבור שכל חבר ועדה רשאי לדרוש את הזימון.

איתן כבל: אני רוצה שזה יהיה ברור קודם כל.

<איתי עצמון: רק בהקשר הזה של המידיות?

איתן כבל: לא.

איתן כבל: אני חושב שבכל דבר, אבל אני חושב שפה - - -

<עידו סופר: בהקצאה כזו זה יהיה מטעמים מיוחדים, ביטחון מדינה.

<איתי עצמון: לא, מדובר על צורך מידי.

<איתי עצמון: אני לא יודע איזה צרכים - - -

איתן כבל: למה רק ביטחון?

<מימון שמילה: גם צורך אזרחי יכול להיות.

איתן כבל: נכון.

איתן כבל: אגב, אני כבר אומר לך, עידו, שיש דברים ברמה האזרחית שהם לא פחות דרמטיים.

איתן כבל: חלק ניכר ממה שצה"ל או מערכת הביטחון מבקשת זה תלוי אירוע.

<מימון שמילה: אדוני היושב-ראש, אני מציע להשאיר את זה.

<מימון שמילה: כשנקבע את זה בנוהל הוועדה נעשה את זה על דעת כל חברי הוועדה, וגם רעיה תהיה מרוצה וכל חברי הוועדה.

איתן כבל: הבעיה שלי הוא לא רעיה.

איתן כבל: רעיה היא דבר זמני, אתה זמני, כולנו זמניים.

<מימון שמילה: כל מי שיושב, חבר קיבל מינוי.

<מימון שמילה: נקבע נוהל איך מזמינים, איך מגיעים, מתי שותים קפה, איך מצביעים.

<מימון שמילה: לא צריך בחקיקה באמת לרדת לרזולוציות האלה.

איתן כבל: בינינו, אני לא משתגע שבחקיקה ראשית אנחנו מכניסים את זה - -

<מימון שמילה: אם נרצה לשנות את זה ימינה או שמאלה נצטרך לבוא לפה.

איתן כבל: - - ופתאום קרו דברים, אני צריך להביא קריאה שנייה ושלישית מי מזמן מי.

<מימון שמילה: נשאיר את זה לוועדה, תנו לוועדה.

<איתי עצמון: בכלל את הנושא של הצורך המידי?

<מימון שמילה: לא.

<מימון שמילה: כדי שלא נגיע למצב שיש עכשיו איזה אירוע.

<מימון שמילה: אגב, במלחמת לבנון השנייה היה אירוע צבאי שהייתי צריך להקצות תדרים למקורות, אגב, לאזרחיים, כדי שלא נחסום אותם ועשינו את זה באופן מידי.

<מימון שמילה: האם אנחנו נחכה עכשיו?

<מימון שמילה: את לא יכולה להגיע, הוא כן יכול.

<מימון שמילה: נזמן את כולם, אבל מי שלא - אפשר להחליט מידי.

<מימון שמילה: היושב-ראש יוכל.

<מימון שמילה: זה לא לגנוב סוסים.

<מימון שמילה: זה לא אני או את.

<מימון שמילה: צריך פה מנגנון שיודע לעבוד גם ב - - -

איתן כבל: רעיה, אני חושב על הפרקטיקה.

איתן כבל: אני לא רוצה להיות דווקן, אני לא רוצה לייצר מצב שיש פה דווקנות ואחר כך: לא בדיוק, ואת זה יעלו לוועדת משמעת כי הוא לא עשה את זה בדיוק וההוא בדיוק ישן או נסע.

איתן כבל: אני מציע להשאיר את זה.

<רעיה עדני: אני רוצה לחדד.

<רעיה עדני: מה שרשום פה זה לא לגבי ההקצאה עצמה, זה לגבי זכות הערר.

<רעיה עדני: ואם ההקצאה היא גם כך של ועדת התדרים וזה הקצאה בהולה, אז יחליטו בעת ההקצאה הבהולה, ועדת התדרים, שאי אפשר לערור עליה.

<מירה ברנבר: זה לא העניין של ערעור, זה עניין של עיכוב ביצוע.

<אורנן שטיינברג: זה עיכוב החלטה.

<מירה ברנבר: זה לא הקביעה שאי אפשר לערור, זה רק עיכוב ההחלטה.

<רעיה עדני: אין בעיה, עיכוב ההחלטה.

<רעיה עדני: הרי ההקצאה גם כך מתקבלת על ידי הוועדה כולה.

<רעיה עדני: בעת ההקצאה אפשר להגיד שלא יהיה עיכוב.

<רעיה עדני: אני באמת לא מבינה למה זה יו"ר.

<רעיה עדני: אני לא חושבת שזה עניין של סדרי עבודה.

<דוד אלימלך: קודם כל, מצב כזה יכול להתקיים בוועדה רגילה ריבונית שמזומנת שנה מראש בהתאם לתאריך המיועד.

<דוד אלימלך: הגענו - כל חברי הוועדה - וסוכמה הוקצאה.

<דוד אלימלך: הסעיף הזה אומר שלמשך 21 ימים, למרות שכולם הסכימו, כולם הצביעו, 21 ימים אני או כל חבר ועדה אחר לא יכול להשתמש בתדר.

<דוד אלימלך: זה משהו שהוא לא אפשרי כי יש הרבה מקרים שכבר המערכת נדרשת לשימוש מידי, ועכשיו צריך לתת לה את התדר והיא צריכה להתחיל לעבוד.

<דוד אלימלך: היא לא יכולה לחכות עכשיו.

<דוד אלימלך: הסכימו, קיבלו החלטה.

<רעיה עדני: זה לא מה שאני אומרת, דודי.

<רעיה עדני: אני מסכימה, רק שזו תהיה החלטה של ועדת התדרים כשהיא מקצה את התדר.

<דוד אלימלך: בכל מקרה זה החלטה של ועדת תדרים, אבל זה עיכוב החלטה.

<רעיה עדני: לא, כרגע כתוב שזה החלטה של היו"ר.

<איתי עצמון: כשאני קורא שוב את הנוסח, הנוסח באמת לא כל כך ברור כי כתוב בסעיף קטן (ג): "ועדת התדרים לא תקצה תדר שהתקבלה לגביו החלטה בוועדה עד תום 21 ימים מיום קבלת ההחלטה.

<איתי עצמון: ".

<איתי עצמון: זו הוראה קצת מרחפת שלא לגמרי קשורה לנושא הסעיף שהוא בקשה לקיום דיון בפני הוועדה העליונה.

<איתי עצמון: צריך להבין למה הכוונה.

<איתי עצמון: מדובר באופן כללי?

<יעל מלם יפה: תסתכל על סעיף קטן (א): קיבלה ועדת התדרים החלטה בעניין מסוים, רשאי כל חבר ועדת תדרים וכל חבר ועדה עליונה לפנות ליו"ר בבקשה לקיים באותו עניין בפני - - -, ופנייה כאמור תיעשה בתוך - - -.

<יעל מלם יפה: נתנו 21 ימים בשביל לאפשר פנייה לוועדה העליונה.

<יעל מלם יפה: אם אתה כבר מתחיל להשתמש בתדר ומקצה אותו ויש איזשהו שינוי שמתרחש בוועדה העליונה אז זה יוצר מצב שיכול להיות בעייתי.

<איתי עצמון: אם תקראי את סעיף קטן (ג) תראי שהנוסח שלו לא כל כך מתכתב: "ועדת התדרים לא תקצה תדר שהתקבלה לגביו החלטה בוועדה עד תום 21 ימים", וכתוב: "אם הוגשה בקשה לפי סעיף קטן (א) עד לקבלת החלטה בידי הוועדה העליונה.

<איתי עצמון: ".

<יעל מלם יפה: נכון, כי ב-21 יום הוא קורא.

<יערה למברגר: כי ב-21 יום מחכים לראות אם מישהו יפנה.

<יערה למברגר: אתה לא יודע ב-21 יום אם הוגשה בקשה או לא.

<יערה למברגר: אתה מחכה את ה-21 יום.

<יערה למברגר: אם הם עברו כבר אי אפשר להגיש בקשה.

<אבישי פדהצור: זה כאילו עיכוב ביצוע אוטומטי של החלטה למשך הגשת, במירכאות כפולות, הערר.

<יערה למברגר: העניין של יו"ר הוועדה גם מתכתב עם המידיות אבל גם בגלל שהסמכויות פה הואצלו.

<יערה למברגר: לכן, יש פה משמעות.

<יערה למברגר: כשאתה אומר: ועדת התדרים, זה גם מכניס לפה גם מי שהסמכות הואצלו לו.

<אבישי פדהצור: זה לא נכתב במפורש, ועל זה רציתי להעיר.

<אבישי פדהצור: אני חוזר אחורה לסעיף קטן (א), להביל מ-5ט רבא: מי שרואה עצמו נפגע מהחלטה של ועדת התדרים או מי שנאצל לו, אז ב-5י(א) כתוב: קיבלה ועדת התדרים ולא כתוב מי שהואצלה לו.

<אבישי פדהצור: צריך לתקן את זה או להבהיר.

<יערה למברגר: את זה צריך להבהיר.

איתן כבל: חברים, קדימה.

איתן כבל: זה יותר ארוך מהדיון על התדר.

איתן כבל: זה נהיה חפירה.

<איתי עצמון: נוסף בסעיף קטן (א): קיבלה ועדת התדרים או גורם שהואצלה לו.

<קריאות: כן.

<קריאה: או מי שהואצלה לו.

<איתי עצמון: ומה לגבי סעיף קטן (ג)?

<איתי עצמון: יישאר כפי שהקראתם?

<רעיה עדני: עם הגורם שהואצל לו.

<רעיה עדני: בעת ההאצלה צריכה להיות הכרעה.

<יערה למברגר: אני לא מבינה את הפרקטיות איך זה יעבוד אפילו, רעיה.

<יערה למברגר: יש גורמים שהואצלה להם הסמכות.

<יערה למברגר: מה בעת האצילה?

<יערה למברגר: את יודעת מה יהיה דחוף מכל הבקשות שיגיעו?

<יערה למברגר: זה לא שאני לא מסכימה איתך עם מה שאת אומרת, אני לא מבינה יישומית איך זה יעבוד.

<יערה למברגר: בגלל שיש פה עניין של אצילה, אני לא רואה איך זה יעבוד.

איתן כבל: חברים, אני לא מבין מה הבעיה.

איתן כבל: אני הבנתי שיש הליך להקצאת תדר.

איתן כבל: 21 יום זה הזמן שצריך להמתין עד ש-.

איתן כבל: אף אחד לא יכול לעשות שימוש בתדר.

איתן כבל: בינתיים נכנסה בקשה נוספת לדיון דחוף שזימן אותה היושב-ראש כי אחד האנשים ביקש או הוא עצמו ביקש.

איתן כבל: הסתבר שהתדר הזה נדרש בלוח זמנים בהול ממפעל א' למפעל ב'.

איתן כבל: הוא עכשיו יותר דחוף מאשר ה-21 יום וצריך להקצות אותו לזה.

איתן כבל: ישבה הוועדה, דנה בעניין הזה, השתכנעה הוועדה, וזה למרות שהיא קבעה.

איתן כבל: אני כותב לעוזרים שלי: דחוף.

איתן כבל: אבל באותו רגע זה היה דחוף.

איתן כבל: בינתיים נכנס משהו שהפך את זה לפחות דחוף.

איתן כבל: הוא דחוף פה בהקצאה, בוודאי ובוודאי כשמדובר בהקצאה רגילה של ה-21 יום.

איתן כבל: אבל ברגע שנכנס משהו דחוף אז אתה מתייחס אליו כדחוף.

איתן כבל: אם הוא לא דחוף אז אתה לא מתייחס אליו ככזה.

איתן כבל: מה הדרמה?

איתן כבל: בסוף הרי אתם אלה שקובעים, לא אף אחד אחר.

איתן כבל: אתם החלטתם שהבקשה היא אכן בקשה שיש לה את הסיבות שתיקרא דחופה.

איתן כבל: אתם יכולים להגיד בסוף הדיון: תודה רבה, הבנו.

איתן כבל: בכל הכבוד זה לא עניין כזה חשוב.

איתן כבל: נדון בו בכללים הרגילים.

איתן כבל: אולי בגלל שהוא נראה קצת יותר מעניין אחר, נקדיש לו לוח זמנים יותר משמעותי.

איתן כבל: אבל לא חייבים לגעת ב-21 יום בתדר שכבר הוקצה במסגרת הזו.

איתן כבל: או לחלופין אתם יכולים להגיד: סליחה, זה משהו שאנחנו חושבים שצריך לטפל בו, ובדחיפות.

איתן כבל: ה-21 הוא כבר לא קודש.

<דוד אלימלך: לכן, בעינינו התיקון שבוצע הוא מספק ועונה לשתי הדוגמאות.

איתן כבל: אז מה הבעיה?

<רעיה עדני: אני אגיד מה הבעיה.

<רעיה עדני: אני חושבת שלא סתם יש סמכות לדיון מחדש בפני ועדת תדרים העליונה.

<רעיה עדני: לוותר על הסמכות הזה זה ויתור.

<מירה ברנבר: תדר לא נגמר.

<רעיה עדני: קודם כל, ברגע שהוא מוקצה, מאוד קשה להחזיר אותו.

<רעיה עדני: יודעים זאת כל יושבי השולחן.

<רעיה עדני: אני מבינה מה שיערה אומרת לגבי אצילת סמכות שזה בעייתי.

<רעיה עדני: אפשר לגבי האצלת סמכות, מבחינתי, שזה יהיה היו"ר.

<רעיה עדני: אבל רוב ההחלטות מתקבלות על ידי ועדת התדרים.

<רעיה עדני: לכן, היא זו שצריכה להכריע אם זה נחשב 21.

איתן כבל: ברור לי שהיא צריכה להכריע.

<רעיה עדני: אבל רשום כרגע בנוסח שזה היו"ר.

<רעיה עדני: אני לא רוצה שזה יהיה היו"ר לבד.

<רעיה עדני: יכולה ועדת התדרים יכולה לקבל החלטה ואז היו"ר יגיד: - - -

איתן כבל: אז אני לא הבנתי, אני רוצה להסביר.

איתן כבל: אין סרט כזה שיושב-ראש מקבל החלטה לבד, אין סרט כזה.

איתן כבל: צורך מידי – האם היושב-ראש הוא מלאך שקוראים סיימון טמפלר.

איתן כבל: האם הוא עם העיגול הראש ורק הוא יודע להגיע?

איתן כבל: ומה יהיה אם זה בהול והיושב-ראש לא נמצא?

איתן כבל: אי אפשר לעבוד כך.

איתן כבל: אי אפשר לייצר מצב שהיושב-ראש הוא לבדו.

איתן כבל: בכל הכבוד, הייתי במערכות.

איתן כבל: אתה יכול להגיד שההחלטה לא תתקבל בדיון בבהילות כמו אותם - - -.

איתן כבל: יכול להיות שאתה יכול לחייב שיהיה לפחות עוד אחד.

איתן כבל: אין מצב שיושב-ראש מקבל החלטה לבד, זה ברור לי.

<רעיה עדני: זה כל מה שביקשתי.

איתן כבל: דנה, אני אומר לך דוגרי, מצדי שיהיה עוד אפילו אחד - מי שאיתרו אותו.

<רעיה עדני: אפשר להרים טלפונים, יש מיילים.

<רעיה עדני: לכולנו יש פקסים אדומים במשרד.

<רעיה עדני: זה כל הבקשה שלי - שזה יהיה הוועדה, לא היו"ר.

<רעיה עדני: אין לי בעיה, אבל שיהיה הוועדה.

איתן כבל: חברים, שלום לכם.

איתן כבל: במה זכינו?

<יצחק שמואלי: אפשר להתפרץ לדלת פתוחה?

איתן כבל: כן, בטוח.

<יצחק שמואלי: אני יצחק שמואלי, ונמצא פה גם אברהם סלומה.

איתן כבל: אברהם חבר שלי הרבה שנים.

<יצחק שמואלי: אנחנו עמותת אנשים שזה ארגון לשיתוק מוחין.

<יצחק שמואלי: אנחנו משתדלים לעזור ולקדם כל מה שאפשר לאנשים שזקוקים ומתקשים.

<יצחק שמואלי: באנו לבקש לרתום, במיוחד אותך.

<יצחק שמואלי: אני לא יודע אם זה נושא שנושק ישר לוועדה שלך, לגבי מיסוי.

איתן כבל: איך שפתחת, זה כבר לא אני.

איתן כבל: המילה "מיסוי" זה בחדר הבא, בוועדת כספים.

<יצחק שמואלי: לגבי אביזרי שיקום וניידות שמי שזקוק להם זה אנשים שלא עלינו.

איתן כבל: אני יודע למה אדוני מתכוון.

איתן כבל: אחלק את זה לשניים: יש את כל העניין הטכני של יבוא, פתיחת שוק, תחרות, יבוא אישי, וזה פה.

איתן כבל: זה נכנס לתוך מה שאנחנו קוראים אביזרי רכב.

איתן כבל: הדברים האחרים של מיסוי על זה אמור להיות בחדר שליד.

איתן כבל: אבל בוא נעשה בינינו הסכם כדי שתנוח דעתכם בעניין הזה.

איתן כבל: תוציאו אליי פנייה.

איתן כבל: אדבר עם משרד התחבורה, קודם כל.

איתן כבל: אתם מדברים רק על אביזרי רכב?

<יצחק שמואלי: לא, אביזרי שיקום וניידות.

איתן כבל: אז זה בוודאות כבר לא פה.

איתן כבל: לדעתי, זה ועדת העבודה והרווחה שהיא גם בקומה הזו.

איתן כבל: אם זה עולה מדרגה למיסוי אז זה ועדת הכספים.

איתן כבל: אבל זה ממש לא פה.

איתן כבל: חשבתי שאתה מדבר איתי כי אני מקיים בימים אלה דיון על אביזרים לרכב, ועוסק גם בעניינים שלכם.

איתן כבל: אנחנו מתכוונים לשפר.

<אברהם סלומה: את העניין של האבזור בכלי רכב.

איתן כבל: כן, אבזור בכלי רכב.

איתן כבל: אברהם, אתה צודק.

<יצחק שמואלי: לגבי הביטוח והאחריות של רכב של נכה - הרכב מגיע לארץ - - -

איתן כבל: אני כבר אומר לך, ביטוח זה לא כאן.

איתן כבל: גם ביטוח רכב נמצא בוועדת הכספים.

איתן כבל: אבל יש היבטים מסוימים של ביטוח שכן אנחנו עוסקים בהם.

איתן כבל: תוציאו לי פנייה.

איתן כבל: הדבר הראשון שאני אעשה הוא שאני אבקש התייחסות של דורית סלינגר שהיא הממונה על העניין הזה.

איתן כבל: לפי זה אני אחליט האם זה בסמכות שנתונה לנו לעסוק בזה או סמכות של ועדת הכספים.

<יצחק שמואלי: דיברתי עם נתנאל העוזר שלך ואשלח לו.

איתן כבל: אליי, אתה לא צריך לנתנאל.

איתן כבל: על הכיפק, תודה רבה לכם, חבר'ה.

איתן כבל: יצחק, אברהם, באהבה.

איתן כבל: זה בסדר גמור.

איתן כבל: אתה רואה?

איתן כבל: בינתיים הם רבים עדיין.

איתן כבל: שלוש שנים כותבים חוק והם עוד רבים.

איתן כבל: יש חקיקה שאתה חייב לעשות מקרים ותגובות, איך זה מתקיים.

<רעיה עדני: יש לנו הצעה.

איתן כבל: מה ההצעה שלכם?

<יערה למברגר: אם הנושא כבר הגיע לוועדה והוועדה קיבלה החלטה, הוועדה תקבל החלטה בעניין הזה של הצורך המידי.

<יערה למברגר: אם זו סמכות שהואצלה, יו"ר הוועדה יקבל החלטה.

<איתי עצמון: לא משנה למי הסמכות הואצלה.

<יערה למברגר: כן.

איתן כבל: בסדר.

איתן כבל: אתם רואים?

איתן כבל: כשאתם מצמידים ראש לראש אתם מרכזים שכל.

<רעיה עדני: בדרך כלל, אבל אנחנו צריכים את העזרה שלכם.

איתן כבל: נכון, בשביל זה זה פה.

איתן כבל: על מה מצביעים?

<איתי עצמון: 5י, עם השינויים.

איתן כבל: הצבעה

איתן כבל: סעיף 5י, בכפוף לשינויים, אושר

איתן כבל: 5י, עם השינויים - אני מאשר.

איתן כבל: הלאה.

<אורנן שטיינברג: מינוי הוועדה העליונה 5יא - בהתאם לשינוי שעשינו בוועדה שבמקום שהשר ממנה אז תקום הוועדה בחוק.

איתן כבל: ברור, כן.

<איתי עצמון: אין צורך להקריא כל פעם את הנוסח - - -, את השינוי : תוקם ועדה עליונה.

איתן כבל: תוקם ועדה עליונה בת חמישה חברים, והם:

<אורנן שטיינברג: "(1) המנהל הכללי של משרד התקשורת או משנה למנהל שהוא ימנה, והוא יהיה היושב ראש;"

<איתי עצמון: שהמנכ"ל מינה?

<אורנן שטיינברג: כן.

<אורנן שטיינברג: "(2) המנהל הכללי של משרד הביטחון או עובד משרד הביטחון שהוא מינה; (3) המנהל הכללי של המשרד לביטחון הפנים או עובד משרד לביטחון הפנים שהוא מינה:

<אורנן שטיינברג: "

איתן כבל: זה התאמות כפי שקבענו אותם בסעיפים.

<איתי עצמון: בכל מקום מדובר על מנכ"ל המשרד או עובד אחר, עובד המשרד שהמנכ"ל מינה.

איתן כבל: כן.

<אורנן שטיינברג: "(4) המנהל הכללי של משרד האוצר או עובד משרד האוצר שהוא מינה; (5) המנהל הכללי של משרד ראש הממשלה או עובד משרד ראש הממשלה שהוא מינה.

<אורנן שטיינברג: "

איתן כבל: אוקיי.

איתן כבל: אני מעלה להצבעה את סעיף 5יא.

איתן כבל: בעד – פה אחד

איתן כבל: מאשר, עם השינויים.

איתן כבל: הלאה - סמכויות הוועדה העליונה.

<אורנן שטיינברג: "סמכויות הוועדה העליונה 5יב.

<אורנן שטיינברג: (א) הוועדה העליונה תדון ותכריע בעניינים אלה: (1) עניין שהופנה אליה לפי סעיף 5י; (2) כל עניין הנתון לסמכותה של ועדת התדרים, שוועדת התדרים החליטה שיש להעבירו לדיון בוועדה העליונה; "

<איתי עצמון: אני רוצה לעצור אותך כאן.

<איתי עצמון: מכיוון שהוועדה עליונה יכולה לדון בכל עניין שוועדת התדרים החליטה להעבירו לדיון בוועדה העליונה, אני חושב שצריך להבהיר שאותם שיקולים שמנחים את ועדת התדרים אמורים להנחות גם את הוועדה העליונה.

<איתי עצמון: למשל, מדיניות הממשלה וכל יתר השיקולים.

<איתי עצמון: כי באופן תיאורטי כל נושא שעומד לדיון בוועדת התדרים יכול לעבור לדיון בוועדה העליונה.

<רעיה עדני: פשוט לא הספקנו להעיר לגבי הסעיף הקודם, אבל ביקשנו שזה יהיה עובד מקצועי.

איתן כבל: ברור.

איתן כבל: זה מעמיד במבוכה את הסעיף.

איתן כבל: את כבר פוסלת את המנכ"ל, לא את העובד.

<רעיה עדני: אותי לימוד להיות חשדנית כלפי כולם.

איתן כבל: בסדר, אז אני חשדן כלפייך.

<רעיה עדני: זה גם מקובל.

איתן כבל: זה לא כתובים בחקיקה כזו.

איתן כבל: אפשר להגיד: המנכ"ל אחרי שנבדק בפוליגרף ווידאו שזה, ושניים שגם הם נבדקו בפוליגרף חתמו.

איתן כבל: הנחת העבודה היא שאנחנו עוסקים באנשים שראויים להיות ממונים.

<איתי עצמון: אדוני, אני מציע להבהיר שאותם שיקולים שעומדים בפניה של ועדת התדרים בעת שהיא מפעילה את סמכויותיה, למשל, מדיניות הממשלה וכל יתר השיקולים, גם הוועדה העליונה תפעל בהתאם ל - - -

איתן כבל: מאה אחוז, זה ברור.

איתן כבל: מבחינתי זה ברור.

איתן כבל: תודה, אוקיי.

איתן כבל: הלאה, פסקה (3).

<אורנן שטיינברג: "(3) כל עניין הנתון לסמכותה של ועדת התדרים", ופה יש תוספת עם האוצר: "...

<אורנן שטיינברג: שיש לו השפעה משמעותית על מצאי תדרי הרדיו שיושב ראש הוועדה העליונה או שניים לפחות מחבריה סברו כי יש לדון ולהכריע בו בוועדה העליונה.

<אורנן שטיינברג: ואז הורדנו: "ובלבד שלא התקבלה לגביו החלטה בוועדת התדרים".

<איתי עצמון: תוכל לחזור?

<אורנן שטיינברג: "כל עניין הנתון לסמכותה של ועדת התדרים שיש לו השפעה משמעותית על מצאי תדרי הרדיו שיושב ראש הוועדה העליונה או שניים לפחות מחבריה סברו כי יש לדון ולהכריע בו בוועדה העליונה.

<אורנן שטיינברג: ואז להוריד את הסיפא של: "ובלבד... ".

איתן כבל: כן, אני גם מבין את העניינים.

איתן כבל: בדרך כלל יש הרבה בעיות עם הרדיו.

<אורנן שטיינברג: " (ב) החלטות הוועדה העליונה יחייבו את ועדת התדרים.

איתן כבל: ברור, אוקיי.

<איתי עצמון: יש מניעה בפרסום הודעה על מינוי חברי הוועדה העליונה?

<איתי עצמון: האמת שהשאלה הזו נכונה גם לגבי ועדת התדרים.

<איתי עצמון: אני מדבר אם יש איזושהי מניעה לפרסם כמו שמודיעים או מפרסמים על מינוי של גופים, של מועצות.

<רעיה עדני: זה לא מינוי קבוע.

איתן כבל: אני לא חושב שזה נדרש.

איתן כבל: בשונה ממקומות אחרים, כיוון שכאן זה כל כך מקצועי, אלה שעוסקים בפנייה יודעים.

איתן כבל: הוא לא פונה ישר לוועדת התדרים.

איתן כבל: אם זה רדיו הוא יודע שהוא עובד מול משרד התקשורת והוא אומר לו: אדוני, תפנה לוועדת התדרים, אלה הפרטים של ועדת התדרים.

איתן כבל: זה יותר מדי - - -

<איתי עצמון: - - - שקיפות, אבל - - -

איתן כבל: להערכתי, אין כאן.

איתן כבל: זה לא משהו שאתה אומר:

איתן כבל: אני רוצה לדעת כי יש שיקולים - - -

<מימון שמילה: במקרה הזה הוא יודע את הזהות שזה מנכ"ל משרד או נציגו.

<מימון שמילה: אפשר לשאול את מנכ"ל המשרד.

איתן כבל: נכון.

<איתי עצמון: דיברתי גם על ועדת התדרים, אבל בסדר.

איתן כבל: לא משנה, מבחינתי זה לא - - -.

איתן כבל: לא אכפת לי שזה יהיה כתוב, אבל מבחינתי זה לא כזה.

<מימון שמילה: לכם יש בעיה שהשמות שלכם יופיעו באינטרנט מי החברים?

<מימון שמילה: אני לא יודע.

<קריאה: - - - שכן.

<דנה נויפלד: לא, אבל הנציג שהוא מינה - - - .

<דנה נויפלד: באופן עקרוני המנכ"לים זה המנכ"לים.

איתן כבל: יש שם שב"כ.

<דוד אלימלך: אנחנו צריכים לבדוק את זה.

איתן כבל: עזוב, זה לא כזה היום הרת עולם.

איתן כבל: בעיקר אנשי שב"כ וזה, ואני לא צריך שייכנסו לי.

<מימון שמילה: כשאני ישבתי שם, לי היתה בעיה שיפרסמו את השם שלי.

<מימון שמילה: לא יכולתי להוציא את זה.

איתן כבל: אז עזוב את זה.

איתן כבל: בעד – פה אחד

איתן כבל: אני מאשר את 5יב עם התיקונים.

<איתי עצמון: עם שני התיקונים.

<אורנן שטיינברג: "סדרי העבודה של הוועדה העליונה 5יג.

<אורנן שטיינברג: (א) החלטות הוועדה העליונה יועברו לעיונם של חברי ועדת התדרים.

<אורנן שטיינברג: (ב) הוועדה העליונה תקבע את סדרי עבודתה ואת נוהלי דיוניה.

<אורנן שטיינברג: "

<איתי עצמון: השאלה אם גם כאן צריך לכתוב: ככל שלא נקבעו לפי פקודה זו?

<איתי עצמון: גם זכות עיון זה חלק מסדרי העבודה.

<איתי עצמון: זה תוספת שנהוג לכתוב.

<דנה נויפלד: בסדר.

איתן כבל: אוקיי.

איתן כבל: בעד – פה אחד

איתן כבל: 5יג אושר.

<איתי עצמון: יש הוראות שבדיון הקודם לא אושרו ורלוונטיות לוועדת התדרים.

<איתי עצמון: אמרנו שהוועדה תדון בהן ברגע שכל נושא ועדת התדרים יאושר.

איתן כבל: נכון.

איתן כבל: בואו נעשה את כל מה שאפשר.

איתן כבל: חוץ מענייני משרד הביטחון, אפשר כבר עכשיו לאשר אותם.

<איתי עצמון: אני מציע שקודם כל ההוראות שרלוונטיות לוועדת התדרים שטרם אושרו.

<אורנן שטיינברג: יש את הסעיף הזה בחלק של הפטור שעליו אנחנו עדיין מקיימים דיונים.

<איתי עצמון: היו הוראות המעבר לגבי - - -

איתן כבל: אני רוצה להזכיר לכם שעד השישי בחודש אנחנו צריכים ויש לנו לו"ז נוסף.

<אורנן שטיינברג: זה פסקה (14) פרק ד', הוראות מעבר, וסעיף קטן (ו) הוא בנוגע לחברי ועדת התדרים, זה הסעיף האחרון: "חברי ועדת התדרים שכיהנו ערב יום התחילה בהתאם להחלטת ממשלה שניתנה לפי סעיף 5ד(ג) לפקודה, כנוסחו לפני יום התחילה, יראו אותם כחברי ועדת התדרים שמונו לפי סעיף 5ה לפקודה, כנוסחו בסעיף 9(15) לחוק זה.

<אורנן שטיינברג: "

<איתי עצמון: הכהונה שלהם לא קצובה, נכון?

<רעיה עדני: לא.

<איתי עצמון: השאלה אם לא צריך להוסיף כאן:

<איתי עצמון: כל עוד הכהונה שלהם לא הופסקה לפי דין או הוראה מעין זו?

<איתי עצמון: כי למעשה את מקבעת את הכהונה.

איתן כבל: הם חברים.

איתן כבל: ברגע ששינו אותם אז היא משתנה.

<דנה נויפלד: - - - כי לא צריך מינוי מחדש.

<דנה נויפלד: אני לא מכירה הוראות כאלה.

<איתי עצמון: יש הוראות כאלה.

<דנה נויפלד: איך אתה מציע?

<איתי עצמון: כל עוד לא הופסקה כהונתם לפי דין.

<איתי עצמון: פשוט שלא יהיה כאן

<איתי עצמון: קיבוע ספציפי ושאדם יוכל להגיד שיש לו זכות להיות חבר מעתה ועד עולם בגלל הוראת המעבר.

איתן כבל: אוקיי, תודה.

איתן כבל: אני מעלה להצבעה את 14(ו) עם התוספת.

איתן כבל: בעד – פה אחד

איתן כבל: אושר.

איתן כבל: יש עוד משהו?

<איתי עצמון: יש.

<אורנן שטיינברג: לגבי ועדת תדרים - אני חושב שפה סיימנו.

איתן כבל: חברים, כל מה שאפשר לסיים נעשה עכשיו, ושיישאר לנו רק את נושא מערכת הביטחון.

<איתי עצמון: אדוני, יש חוב קטן שלי לוועדה בעניין אמצעים טכנולוגיים מתקדמים שיש בהם כדי למנוע את איחזור שמות המפרים, בפרק העיצומים הכספיים.

<איתי עצמון: בדקנו את הסוגיה, גם אגב התיקון האחרון בנושא הגפ"מ שאושר כאן בוועדה.

<איתי עצמון: אנחנו מבינים את טענות משרדי הממשלה שיש קושי ביישום ההוראה כפי שנכתבה, למרות שהיא מדברת על יישום אמצעים טכנולוגיים ככל הניתן או ככל האפשר.

<איתי עצמון: אנחנו מציעים חידוד נוסף.

<איתי עצמון: בכל זאת להכניס את ההוראה הזו לפרק העיצומים הכספיים ולקבוע לעניין פרסום שמות שבפרסום כאמור יישם המנהל אמצעים טכנולוגיים נאותים ומתקדמים ככל שיש אמצעים מקובלים המאפשרים זאת - וזה סייג חשוב - כדי למנוע ככל האפשר את העיון בפרטים שפורסמו בתום תקופת הפרסום.

<איתי עצמון: כלומר, אם תקופת הפרסום היא ארבע שנים או שנתיים, בתום התקופה הזו, ככל שיש אמצעים טכנולוגיים מקובלים, זמינים, ניתן יהיה תמיד להפעיל אותם.

איתן כבל: אנחנו הוספנו את זה בחוק נתוני אשראי.

<איתי עצמון: נכון, אבל בחוקים האחרונים שאושרו בנושא עיצומים כספיים ההוראה שעוגנה בחוק היא ההוראה הזו בלי התוספת שהקראתי עכשיו.

<איתי עצמון: שמענו הערות לגבי הפרשנות שיכולה להיות מכבידה על הרגולטורים, ולכן אני מציע את התוספת הזו.

<איתי עצמון: האם אתה מאשר?

איתן כבל: מאשר.

<איתי עצמון: בהצעת החוק בפרק העיצומים הכספיים יש הפרות נוספות שהן הפרות בחקיקת משנה או הפרות של הוראות הרישיון, צווים או תקנות והוראות הרישיון.

<איתי עצמון: המשרד העביר נוסח מוצע לתוספת הזו שמונה את ההפרות ואת סכום העיצום הכספי שניתן להטיל בשל כל אחת מההפרות האלה.

<דנה נויפלד: אנחנו שמחים לחסוך זמן לוועדה לעשות את זה כבר עכשיו עם החוק, ולא להביא עוד פעם תוספת.

איתן כבל: מה שתרצו.

<אורנן שטיינברג: " התוספת הראשונה (סעיף 6ה) בתוספת זו – "צו התקשורת" – צו התקשורת (בזק ושידורים)(פטור מרישוי לציוד קצה הפועל בשיטה התאית (רט"ן)), התשע"ב-2012; "תקנות הטלגרף האלחוטי" – תקנות הטלגרף האלחוטי (רישיונות, תעודות ואגרות), התשמ"ז-1987.

<אורנן שטיינברג: הפרה סכום העיצום הכספי (1) לא דיווח למנהל בניגוד להוראות תקנה 8ב(ב), תקנה 8ג(ד) או תקנה 8ד(ב) לתקנות הטלגרף האלחוטי; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (2) לא רשם מלאי בניגוד לתקנה 8ג(ט) לתקנות הטלגרף האלחוטי; 10,000 שקלים חדשים, ואם הוא תאגיד - 20,000 שקלים חדשים (3) סחר במכשיר אלחוטי שאין לגביו אישור סוג בתוקף בניגוד לתקנה 8ג(ב) לתקנות הטלגרף האלחוטי; 10,000 שקלים חדשים, ואם הוא תאגיד - 20,000 שקלים חדשים (4) מכר או העביר לחזקתו של אדם מכשיר אלחוטי על אף שאין אותו אדם נושא רישיון מתאים בניגוד לתקנה 8ג(ג) לתקנות הטלגרף האלחוטי; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (5) לא מסר למנהל הודעה על שינוי בפרטים בניגוד להוראות סעיף 6 לצו התקשורת; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (6) לא ניהל רישום מלאי או לא שמר מסמכים ותעודות בניגוד להוראות סעיף 8 לצו התקשורת; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (7) לא מסר למנהל דיווח רבעוני בניגוד להוראות סעיף 8א לצו התקשורת; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (8) לא דיווח למנהל על תקלה אופיינית שהובאה לידיעתו בדגם מסוים של ציוד קצה שייבא, שיש בה כדי לסכן את בטיחותו של אדם או בריאותו, בניגוד להוראות סעיף 8ב לצו התקשורת; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (9) לא סימן ציוד קצה שאינו חדש בניגוד להוראות סעיף 8ג לצו התקשורת; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (10) לא מסר מסמך הנוגע לסחר שדרש המנהל, בניגוד להוראות סעיף 9(א)(1) לצו התקשורת; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (11) לא מסר ציוד קצה הנמצא בחצריו שדרש המנהל לשם ביצוע בדיקה מדגמית בו בניגוד להוראות סעיף 9(א)(2) לצו התקשורת; 10,000 שקלים חדשים, ואם הוא תאגיד - 20,000 שקלים חדשים.

<אורנן שטיינברג: (12) סחר בציוד קצה בניגוד להוראות שנתן המנהל לפי סעיף 9(ב) לצו התקשורת, לעניין הפסקה של הסחר או תנאים להמשך קיומו; 70,000 שקלים חדשים, ואם הוא תאגיד - 140,000 שקלים חדשים.

<אורנן שטיינברג: (13) לא מסר או פרסם הודעה או אזהרה בדבר מסוכנות או הסתברות גבוהה למסוכנות בציוד קצה, בניגוד להוראות שנתן המנהל לפי סעיף 9(ג) לצו התקשורת; 70,000 שקלים חדשים, ואם הוא תאגיד - 140,000 שקלים חדשים.

<אורנן שטיינברג: (14) הפר הוראת רישיון שעניינה חובת הפסקת פעולה של מכשיר אלחוטי שלגביו ניתן הרישיון, בשעת חירום או במצב חירום כהגדרתם ברישיונו, שנמסרה לו הודעה עליהם; 20,000 שקלים חדשים, ואם הוא תאגיד - 40,000 שקלים חדשים.

<אורנן שטיינברג: (15) הפר הוראת רישיון לעניין הפעלתו של מכשיר אלחוטי במקום מסוים, בתא מסוכך, בעומס דמה, או בתנאים הנדסיים או מגבלות אחרות שנועדו להבטיח כי המכשיר שלגביו ניתן הרישיון לא חורג מתנאי התדר שהוקצה לפעולתו, 20,000 שקלים חדשים, ואם הוא תאגיד - 40,000 שקלים חדשים.

<איתי עצמון: אם אפשר הסבר קצר גם לגבי סיווג ההפרות.

<איתי עצמון: לגבי פסקה (15) יש כאן מונחים שלא הגדרתם.

<איתי עצמון: ההגדרה של המונחים האלה אמורה להיות ברישיון?

<דנה נויפלד: ההפרות האלה מתכתבות עם מה שנקבע כבר בסעיף 6ה, מה שכבר הקראנו בפעם הקודמת.

<דנה נויפלד: יש פה הוראות נוספות שחלות מכוח הצו, וכן הוראות נוספות שיש אותן בתקנות, ואלה מתייחסות להפרות שלא דיברנו עליהן בפעם הקודמות.

<איתי עצמון: נכון.

<איתי עצמון: אני שואל, אבל יש כאן מונחים שלא הוגדרו.

<איתי עצמון: הפניתם להוראות רישיון.

<איתי עצמון: תא מסוכך ועומס דומה - ההגדרות האלה נמצאות בפקודה?

<איתי עצמון: מה עם תנאים הנדסיים?

<אורנן שטיינברג: לגבי סעיף 1 לפני זה של שעות חירום ומצב חירום, זה יש ברישיון.

<נתי שוברט: זה מונחים מקצועיים.

<איתי עצמון: אנחנו מבינים שאלה מונחים מקצועיים, רק שבחקיקה אנחנו בכל זאת מגדירים מונחים.

<איתי עצמון: זה משהו שעכשיו נכנס לחקיקה ראשית.

<יערה למברגר: אם זה מונח שהוא לא מילוני או לא ניתן להבין מההקשר לעניין אז בדרך כלל מקובל להגדיר אותו.

<נתי שוברט: זה מושגים בסיסיים למי שעוסק באלחוט, לא לאחרים.

<נתי שוברט: אפשר להגדיר.

איתן כבל: אדוני נתן לנו תשובה לא טובה, ואגיד לך גם למה.

איתן כבל: לא כל מי שקורא חקיקה, בהכרח צריך להיות חבר הוועדה.

<נתי שוברט: אז נגדיר.

איתן כבל: תמיד אני מנסה כאן בחקיקה, ואני אומר את זה גם לצוותים שלי, אפילו בהודעה לעיתונות.

איתן כבל: האל"ף-בי"ת הוא שאתה צריך לדעת למי אתה פונה.

איתן כבל: אתה צריך לדעת שלא רק יקראו את זה יודעי ח"ן.

איתן כבל: הנחת העבודה היא שזה יכול להיות אפילו סתם תלמיד שיעשה עבודה.

איתן כבל: הדברים צריכים להיות כאלה שהם לא מצריכים מכל אחד תחום התמחות ספציפי.

איתן כבל: אם אתה רוצה אחר כך לעלות מדרגה ולשכור את שירותיו של מאן דהוא כדי שיעסוק בעניין הזה אז אתה כבר תלך למומחה.

איתן כבל: אבל שהאיש הסביר יודע גם בבית שלו לשבת ולקרוא חקיקה ולהבין במה מדובר.

<נתי שוברט: מקובל.

איתן כבל: תודה, אדוני.

<נתי שוברט: תא מסוכך זה תא שכל דפנותיו - - -

איתן כבל: נתי, דנה, זה אחר כך תעשו ביניכם בניסוח.

איתן כבל: אני לא מתכוון עכשיו שתגיד לי תלת-פאזי מפוצל שיצא מ- והגיע ל- ונגע בחוט נוסף.

איתן כבל: הכוונה שהאיש הסביר שקורא דבר כזה מבין פחות או יותר במה מדובר ולא שהוא הופך להיות איש מקצוע מרגע העניין.

איתן כבל: לא נדרש שהוא יהיה איש מקצוע כדי להבין במה מדובר, בסדר?

איתן כבל: תעשו את זה אחר כך.

<נתי שוברט: בסדר.

<איתי עצמון: יש שתי אופציות: אפשר להפנות להגדרות ברישיונות, ככל שיש הגדרות כאלה.

<איתי עצמון: אפשר גם לקבל הגדרה מקצועית ו - - -

איתן כבל: תחליטו, מה שתחליטו אני - - -

<יעל מלם יפה: או שאם מדובר בתנאים הנדסיים.

<יעל מלם יפה: אנחנו נבדוק אם אפשר אולי להשמיט את זה, ואז זה יישאר הכללי: תנאים הנדסיים.

<יעל מלם יפה: אנחנו נבדוק את זה, ואם אפשר נפשט את זה.

<דנה נויפלד: אם אפשר, אנחנו נבדוק האם זה נכנס לתוך תנאים הנדסיים.

<דנה נויפלד: אם זה לא נכנס, אז - - -

<איתי עצמון: בסדר.

איתן כבל: העניין ברור.

איתן כבל: אני מצביע על כל התוספת.

איתן כבל: היו בה שינויים?

איתן כבל: שום דבר, להוציא (15) שבו אמרנו שנבחן את העניין הניסוחי.

<איתי עצמון: ביקשתי גם, אם אפשר, הסבר קצר איך סיווגתם את ההפרות.

איתן כבל: אני זוכר מהפעם הקודמת שיצרתם את הסיווג, זה דומה.

<מימון שמילה: כמו תיקון 55.

<מימון שמילה: גם זה הוא מכיר כי ישבתי איתו על התוספת.

איתן כבל: נכון, אתה צודק.

איתן כבל: אני זוכר את זה משם.

<מימון שמילה: אנחנו צריכים להוסיף שם הפרות שחסרות לנו ואנחנו לא יכולים לתת.

<מימון שמילה: הוא שאל אותי איך זה נקבע.

<דנה נויפלד: ההפרות פה מתכתבות עם ההפרות שכבר הצבעת עליהן בפעם הקודמת.

<דנה נויפלד: זאת אומרת, אם זה לא דיווח או הודעה או דברים שדומים להפרות שכבר הצבענו עליהן.

<דנה נויפלד: אתה רוצה שנצביע ממש אחד לאחד את השינויים?

איתן כבל: לא, את העיקרון - 10 - 20.

<איתי עצמון: איך קבעתם את המדרג?

<דנה נויפלד: שוב, ההפרות שנראו חמורות פחות כמו שעשינו בהפרות שדיברנו עליהן אז.

<דנה נויפלד: זה מתכתב עם זה.

<דנה נויפלד: הפרות שנראו לנו פחות חמורות קיבלו את הסיווג הנמוך ביותר, וההפרות היותר חמורות קיבלו את הסיווג הגבוה יותר.

<איתי עצמון: אני מבקש לשאול שאלה שעכשיו חשבתי עליה.

<איתי עצמון: ההפרות שהן לפי צו התקשורת, יש הוראות אכיפה אחרות בחוק התקשורת?

<איתי עצמון: כי למעשה צו התקשורת הוא צו שעודכן גם מכוח חוק התקשורת וגם מכוח פקודת הטלגרף האלחוטי.

<איתי עצמון: יש שני מקורות סמכות.

<דנה נויפלד: אני צריכה לבדוק את זה.

<איתי עצמון: אני מציע שנבדוק את השאלה הזו אולי עד יום ראשון, ואם יהיה צורך לערוך שינויים נשנה.

<דנה נויפלד: כן.

<דנה נויפלד: בכל מקרה יש לנו הוראה שאי אפשר כפל - אתה יודע.

<איתי עצמון: אני יודע.

<רז הילמן: רז הילמן, איגוד לשכות המסחר.

<רז הילמן: מבחינת התוספת השנייה - עדיין לא ראינו אותה.

<רז הילמן: היא חסרה.

<איתי עצמון: היא תפורסם לקראת הדיון הבא.

<רז הילמן: היא תוכל להשפיע על התוספת הראשונה?

<רז הילמן: זאת אומרת, ההפחתות בתוספת השנייה יוכלו להשפיע גם על התוספת הראשונה?

<איתי עצמון: כן, זו הכוונה.

<איתי עצמון: זה לא משנה היכן קבועים סכומי העיצום.

<איתי עצמון: בין אם זה בתוך החוק או בתוספת, נסיבות ההפחתה יחולו גם כאן וגם שם.

איתן כבל: תודה.

איתן כבל: אדוני, האם אני יכול להצביע?

<איתי עצמון: כן.

איתן כבל: הצבעה

איתן כבל: התוספת הראשונה, בכפוף לשינויים, נתקבלה.

איתן כבל: תודה רבה, אני מאשר את התוספת הראשונה, גם לגבי (15) וגם הבדיקה.

<איתי עצמון: וגם את הבדיקה שביקשתי.

<דנה נויפלד: כנראה שאין, אבל - - -

איתן כבל: תודה.

איתן כבל: מה עוד נשאר לנו?

<אורנן שטיינברג: בסעיף הראשון, בסעיף ההגדרות, אחרי ההגדרה "חוק הטיס", רק לשם הנוחות כי באמת המונח "חוק התקנים" מופיע מספר פעמים בחוק, אז אנחנו - - -

<איתי עצמון: אבל זה תיקון שאפשר לעשות אותו כתיקון נוסח.

<איתי עצמון: בסדר, אין בעיה.

<אורנן שטיינברג: 4ב - בדיון הקודם הקראתי את התיבה שאני אקריא עכשיו שאין באמור כדי לגרוע מסעיף 12 לחוק התקנים.

<איתי עצמון: עדיף להגיד מה הנושא שעליו הוא מדבר ברמה המהותית.

<אורנן שטיינברג: בבקשה לרישיון יש מידע שהמנהל רשאי לדרוש מהמבקש, מפרט היצרן ובדיקת מעבדה.

<אורנן שטיינברג: לעניין הזה הקראתי בפעם שעברה שאין באמור כדי לגרוע מסעיף 12 לחוק התקנים.

<אורנן שטיינברג: הקראתי את זה במפרט, וזה אמור להיות בבדיקת מעבדה.

<איתי עצמון: אוקיי.

איתן כבל: אני צריך לאשר את זה?

<איתי עצמון: לא, זה הבהרת נוסח בלבד.

<אורנן שטיינברג: בסעיף 4ג - תנאים למתן רישיון, בסוף הסעיף, וזה בהמשך לשיחה עם היועץ המשפטי של הוועדה, אנחנו מציעים להוסיף סעיף קטן (ד).

<איתי עצמון: הסעיף הזה אושר.

<איתי עצמון: אם אתם מבקשים להוסיף זה כמובן לא יהיה בסעיף הזה שכבר אושר בוועדה.

<איתי עצמון: זו תהיה הוראה חדשה שאנחנו נקבע.

<איתי עצמון: נבדוק איפה לשלב אותה.

<איתי עצמון: אבל כרגע אם אתה מבקש לתקן סעיף שכבר אושר, צריך בקשה לדיון מחדש, כפי שציינתי.

<אורנן שטיינברג: אז אנחנו מבקשים הוראה חדשה: אדם שהמנהל ביטל את רישיונו לא יגיש בקשה לרישיון חדש מסוג שבוטל כאמור, אלא לאחר שחלפה שנה ממועד הביטול כאמור.

<איתי עצמון: מה שנקרא: תקופת צינון.

<אורנן שטיינברג: בדיוק.

<איתי עצמון: הוועדה מאשרת את התוספת לעניין תקופת צינון כפי שהוקראה?

איתן כבל: מאשר את התוספת, כן.

<אורנן שטיינברג: 4ו חובות, הגבלות ותנאים החלים על בעל רישיון - יש לנו את סעיף קטן (א): השר רשאי לקבוע תקנות לעניין הזה.

<אורנן שטיינברג: בסעיף קטן (4) יש שם חובות לעניין ניטור הספק השידור של המכשיר האלחוטי או תחנת האלחוט שלגביהם ניתן הרישיון, בידי בעל הרישיון, ומסירת.

<אורנן שטיינברג: .., אני מוחק: נתוני הניטור למנהל, ובלבד שחובות כאמור ייקבעו רק, ואז פה כתוב: - - -

<איתי עצמון: שוב אני מסביר, סעיפים שאושרו בוועדה אי אפשר עכשיו לתקן אותם, אלא אם כן הוגשה בקשה לדיון מחדש.

<יערה למברגר: לא, אבל זה הבהרת נוסח של משהו שנאמר בוועדה.

<איתי עצמון: אז צריך להגיד.

<איתי עצמון: אם זה משהו שכבר נאמר, אין בעיה.

<יערה למברגר: זה הבהרת נוסח של משהו שדנו בו.

<אורנן שטיינברג: זה הבהרת נוסח.

<אורנן שטיינברג: היה את המנהל וזה השר.

<אורנן שטיינברג: עכשיו שמדובר פה בטכנולוגיות שקובע השר אז נכון שהוא יקבע את אותם טעמים מיוחדים המצדיקים באמת כל מה שקשור לחובות ניטור.

<אורנן שטיינברג: זה היה המנהל.

<אורנן שטיינברג: אם השר קובע את תקנות אז הגיוני שהשר יקבע גם את החובות לעניין הזה.

<יערה למברגר: זה ייקבע - - -.

<יערה למברגר: זה המנהל או השר לפי העניין.

<איתי עצמון: נכון, אבל זה אמרנו בדיון הקודם.

<יערה למברגר: הוא רק הציע נוסח מתאים לזה.

איתן כבל: בסך הכול הוא עשה התאמה בנוסח.

<דנה נויפלד: אנחנו העברנו את הסמכויות מסמכויות מהמנהל לסמכויות של השר.

<דנה נויפלד: פה זה סעיף שנשכחה התאמה, לכן הוא אומר שזה נוסח.

<אורנן שטיינברג: בתיקון נשמטה ההתאמה.

<איתי עצמון: לא, לי כתוב שהתאמנו.

<דנה נויפלד: מצוין, אז אין שאלה.

<איתי עצמון: אצלי כתוב ששינינו את זה בדיון הקודם.

איתן כבל: מה אכפת לך?

איתן כבל: עזוב.

איתן כבל: מה שבטוח - בטוח.

<איתי עצמון: אז תגיד שוב ברמה המהותית מה התיקון.

איתן כבל: אני הבנתי את העניין הזה של ביצוע ההתאמה.

<איתי עצמון: שחובות כאמור ייקבעו רק אם מצא השר כי ישנם טעמים?

איתן כבל: נכון, ואז ביצענו את ההתאמה שמהמנהל גם כן זה.

איתן כבל: תודה, אני מאשר.

<אורנן שטיינברג: אז באותו סעיף, סעיף קטן (ד), אנחנו מציעים הוראה חדשה.

<יערה למברגר: לא, זה רביזיה.

<יערה למברגר: או שאתה רוצה סעיף נפרד?

<יערה למברגר: זה יכול להיות סעיף נפרד.

<איתי עצמון: אם מדובר על שינוי של הוראה מהותית שכבר הוצבעה כאן, לא ניתן לשנות.

<איתי עצמון: אם זה תוספת אז זה סעיף חדש.

<איתי עצמון: אחר כך נראה מה המספור שלו, אבל אל תוסיף לסעיף שכבר - - -

<דנה נויפלד: בדיונים שהייתי אמרו לי שאם מוסיפים פסקה חדשה אומנם לא צריך לפתוח את הסעיף, אבל אפשר להוסיף פסקה חדשה לסעיף שנכון שכבר הוצבע.

<איתי עצמון: כן, אבל אפשר לבדוק אחר כך איך בדיוק נשנה את המספור.

<איתי עצמון: זה לא חשוב.

<איתי עצמון: מה שחשוב שמהותית זה הוראה חדשה.

<דנה נויפלד: זה הוראה חדשה.

<איתי עצמון: בסדר, עדיף להגיד שזה הוראה חדשה.

<אורנן שטיינברג: רק אקדים ואומר שהוראה דומה כבר קבועה, כבר אישרת לפני יומיים, לגבי אישורי התאמה.

<אורנן שטיינברג: לכן, זה נשמט בטעות מהחלק של הרישיון.

<אורנן שטיינברג: למעשה, זה אותה הוראה.

<אורנן שטיינברג: אני אקריא אותה: בעל רישיון לא יבצע פעולות במכשיר האלחוטי שלגביו ניתן הרישיון אשר יש בהן כדי לשנות את תכונותיו האלחוטיות, ובכלל זה החלפת אנטנה מקורית או הוספת תקשורת לחיבור לאנטנה חיצונית, אלא אם הדבר הותר לו ברישיון או שקיבל אישור לכך מראש מאת המנהל.

<איתי עצמון: לא לגמרי הבנתי למה צריך את ההוראה הזו כי זה ברור שבעל הרישיון אמור לפעול לפי רישיונו, לא?

<איתי עצמון: כלומר, אם כתוב ברישיון שאסור לו לבצע פעולות מסוימות שיש בהן כדי לשנות את התכונות האלחוטיות, - - -

<אורנן שטיינברג: אני חושב שזה, בין היתר, לעניין ההפרה?

<יערה למברגר: אני מנסה לשער.

<יערה למברגר: לשם הטלת עיצומים כספיים ההפרה צריכה להיות ברורה.

<יערה למברגר: לעיתים המחלקה הפלילית מעדיפה שיהיה טיפה פירוט יתר.

איתן כבל: ברור מאליו.

<איתי עצמון: וזו הפרה שיש לגביה סנקציה מינהלית?

<איתי עצמון: עיצום כספי?

<יערה למברגר: כן.

<נתי שוברט: רציתי רק להבהיר שברישיון קובעים תנאים שבהם מותר להפעיל את המכשיר.

<נתי שוברט: אם מישהו לוקח את המכשיר ומשנה אותו אז זאת העבירה.

איתן כבל: אוקיי.

<איתי עצמון: אתה מאשר?

איתן כבל: אני מאשר.

<אורנן שטיינברג: ב-4ז, לאחר שיחה עם היועץ המשפטי של הוועדה, קיבלנו את הערת הוועדה.

<אורנן שטיינברג: לכן, אנחנו מבקשים להוסיף שהסעיפים הללו של ביטול, הגבלה או התליה של רישיון יחולו גם על אי חידוש רישיון.

<יערה למברגר: אפשר לעשות את זה גם סעיף נפרד ש - - -

<איתי עצמון: כן.

<איתי עצמון: כלומר, זה לא אי-חידוש.

<איתי עצמון: זה בעצם סירוב לחדש?

<יערה למברגר: סירוב לחדש.

<איתי עצמון: למעשה, כל העילות שיש כאן לעניין ביטול, הגבלה, התליה, יחולו גם לסירוב לחדש.

<יערה למברגר: כן.

איתן כבל: אני מצביע.

איתן כבל: בעד – פה אחד

איתן כבל: אוקיי.

איתן כבל: אושר.

<אורנן שטיינברג: סעיף 4י אישור התאמה לפי הצהרה - גם אם העניין הזה של: אין באמור כדי לגרוע מסעיף 12 לחוק התקנים, אז זה מופיע ב-(ג)(1)(ב): בדיקה שבוצעה במעבדה בישראל וכו'.

<אורנן שטיינברג: בסוף אנחנו מציעים להוסיף: אין באמור כדי לגרוע מסעיף 12 לחוק התקנים.

איתן כבל: אוקיי.

איתן כבל: זה היה הסעיף של פולקמן.

<איתי עצמון: לא.

<איתי עצמון: זה ממש רביזיה.

איתן כבל: אני זוכר שלא מתחייב שאם זה מובא מחו"ל ומעבדה מאושרת, אז לא צריכה לעבור - אוקיי.

<אורנן שטיינברג: נמשיך ל-(2)(ב).

<איתי עצמון: לא.

<איתי עצמון: כמו שאמרתי, הנושא הזה כן דורש רביזיה.

איתן כבל: של פולקמן.

<איתי עצמון: ב-4י.

איתן כבל: כן, 4י.

איתן כבל: את הקודם אישרתי.

<דנה נויפלד: רגע, אז זה נעלה ברביזיה ביום ראשון?

איתן כבל: כן, אני אגיש רביזיה.

איתן כבל: אני מגיש אותה כבר עכשיו.

<אורנן שטיינברג: נשארו לנו מעט שינויים.

<אורנן שטיינברג: "בסעיף 4טז(3) – טעמים שבטובת הציבור מחייבים זאת".

<איתי עצמון: זה הוראה שאושרה.

<אורנן שטיינברג: אנחנו הבאנו את התיקון בדיון, אבל מאחר שזה באמת נעשה בצורה כזו חפוזה אז צריך משהו קטן משם.

<איתי עצמון: אז צריך רביזיה.

<איתי עצמון: אם זה משהו חדש - - -

איתן כבל: יקירי, רביזיה.

איתן כבל: הלאה.

<אורנן שטיינברג: כמו שאמרנו, עכשיו צריך להתאים בסעיף של ההפרות את העניין הזה של שינוי בתכונות הטכניות של המכשיר, מה שעכשיו אישרנו.

<אורנן שטיינברג: זה בסעיף 6ה(א)(7), וזה התאמה של התיקון שאמרנו עכשיו לעניין העיצום הכספי של מי שמשנה את התכונות של המכשיר האלחוטי.

איתן כבל: בסדר.

<מימון שמילה: הנושאים ההנדסיים שדיברנו קודם.

<איתי עצמון: אמרתי בדיון הקודם שככל שיש צורך לשנות את הנוסח של ההוראה המהותית וההפרה, אנחנו נעשה את התאמות הנוסח, אין בעיה.

<איתי עצמון: זה התאמת נוסח.

איתן כבל: אז אני מאשר או לא צריך וזה רק התאמות נוסח?

<איתי עצמון: הוועדה רושמת לפניה.

איתן כבל: הוועדה רושמת לפניה, אוקיי.

<יערה למברגר: עכשיו הסעיף של רת"א.

<אבישי פדהצור: אדוני, אנחנו נבקש להוסיף סעיף שמאפשר.

<אבישי פדהצור: מנהל רשות התעופה האזרחית מוסמך לפי התיקון לפקודה לתת רישיונות לגבי תחנות אלחוט בכלי טיס.

<אבישי פדהצור: בדרך כלל מה שקורה לפי חוק הטיס זה שהמנהל מוסמך לפי חוק הטיס לתת רישיונות לפי החוק, וסעיף 169 לחוק הטיס מאפשר לו להסמיך את עובדי רת"א בסמכויות האלה למתן רישיון.

<אבישי פדהצור: אנחנו רוצים לשמור על אחידות גם בהקשר הזה.

<אבישי פדהצור: זאת אומרת, להחיל את סעיף 169 לחוק הטיס על סמכויות המנהל לפי התיקון לפקודה, שלא תהיה שונות ושמפקחי רת"א או עובדי רת"א שיוסמכו - - -

איתן כבל: נשמע לי הגיוני מאוד.

<איתי עצמון: כל עובד של הרשות - ניתן יהיה להסמיך את עובד רשות התעופה האזרחית, מנהל רשות התעופה האזרחית כפי שנקבע בחוק הטיס, יוכל להסמיך בסמכויות גם עובדים לעניין פקודת הטלגרף האזרחי.

איתן כבל: מאה אחוז.

<אבישי פדהצור: בכפוף לשני סייגים שאמרנו: אחד, כמובן הסמכות להטיל עיצום כספי, לשלוח התראה, שהיא סמכות ייחודית - -

<איתי עצמון: בוודאי.

<אבישי פדהצור: - - והסמכות להטיל, או להטות או להגביל או לבטל רישיון שניתן מהעילה הכללית של סיכון הציבור או תקנת הציבור או טובת הציבור שזה עמום מאוד.

<יערה למברגר: יש בזה הרבה - - -

איתן כבל: אוקיי, הגברת למברגר.

איתן כבל: יש הערות?

איתן כבל: מישהו חושב שזה לא נכון למרות שהיושב-ראש חושב שזה נכון?

איתן כבל: תודה רבה, אושר.

איתן כבל: עוד משהו?

<עידו סופר: רק דבר אחרון.

<עידו סופר: לבקשת היו"ר העברנו אתמול מסמך לוועדה בנוגע לאופן יידוע הציבור.

<עידו סופר: ככל שאדוני רוצה השלמות או משהו, תגיד לנו.

<עידו סופר: זה נשלח אתמול בלילה למייל של הוועדה.

איתן כבל: עוד לא ראיתי את זה.

איתן כבל: אני מקווה שהציבור יידע טוב ממה שאנחנו כבר יודעים עכשיו העברת לנו.

איתן כבל: תעשה לי טובה, תבדוק את זה מול הוועדה.

איתן כבל: חשוב שתוודאו שזה אכן מתקיים.

איתן כבל: עוד משהו?

איתן כבל: שיחקנו אותה.

איתן כבל: כל מה שנשאר לנו זה רק ענייני סמכויות המפקחים.

איתן כבל: דנה, אני רוצה להבהיר וכבר לעשות ספוילר.

איתן כבל: אני רוצה להבהיר את עמדתי בעניין המפקחים והספוילר הוא שתתקרבו לעמדת היועץ המשפטי, בסדר?

איתן כבל: את יודעת למה אני מתכוון בדיוק.

איתן כבל: באמת אני גם אומר לכם בעניין מערכת הביטחון - אנא, אנא, אנא, תנסו להגיע ביניכם.

איתן כבל: זה באמת לא משהו דרמטי.

איתן כבל: יש מודלים מקובלים, בואו נתכנס פנימה ונסיים את העניין כמו שצריך.

איתן כבל: אלו שני הדברים.

איתן כבל: יש לנו עוד משהו חוץ מזה?

<איתי עצמון: יש רביזיות, סמכויות המפקחים ומערכת הביטחון.

איתן כבל: אוקיי.

איתן כבל: תודה לכם, הישיבה נעולה.